Memang Rimas Bukan Bila Ada Jeragat Pada Kulit Wajah? Ketahui Punca Jeragat ‘Hinggap’ Pada Kulit Wajah

Selalunya antara masalah utama menyumbang wajah tampak berusia ialah disebabkan oleh kemunculan melasma atau juga dipanggil jeragat atau pigmentasi. Walau pun jeragat tidak membahayakan namun ia jelas menganggu penampilan diri. Tentunya ia mengundang rasa kurang selesa buat mereka yang mengalaminya.

ANTARA PUNCA TERJADINYA JERAGAT PADA KULIT WAJAH

Selain jerawat, masalah jeragat pada kulit wajah juga boleh membuatkan seseorang itu hilang keyakinan diri. Ia sukar untuk dihilangkan dan menjadikan kulit anda kelihatan tidak cantik. Jeragat atau ‘melasma’ pada kulit wajah adalah salah satu daripada masalah kulit yang biasa terjadi di kalangan penduduk Asia umumnya.

Ia merupakan di antara 10 masalah kulit yang kerap dihadapi oleh kaum wanita yang berumur di antara 20 hingga 50 tahun. Jeragat kerap muncul di bahagian kulit wajah seperti di bahagian pipi. Namun, terdapat juga yang mengalaminya di bahagian hidung dan dahi.

Melasma boleh dibahagikan kepada Melasma Epidermal yang berada di lapisan kulit dan Melasma Dermal berbentuk seperti tahi lalat kecil yang timbul. Kebiasaannya, kedua-dua jenis jeragat ini akan muncul serentak. Jeragat pada kulit wajah tidak merbahaya tetapi jika dibiarkan ia akan membawa kepada kanser kulit. Mungkin anda kurang pasti apakah punca sebenar yang menyebabkan jeragat ada pada kulit wajah.

Berikut dikongsikan beberapa punca yang menyebabkan terjadinya jeragat pada kulit wajah. Penyebab utamanya masih belum dapat dipastikan sehingga kini, namun pakar kulit sependapat bahawa kehadiran jeragat ini disebabkan oleh beberapa faktor seperti berikut:

Sinaran matahari
Ultraviolet (UV) daripada matahari boleh merangsang tahap ‘melanoctes’. Malah, jeragat yang pudar boleh kembali dengan hanya sedikit pendedahan pada matahari.

Perubahan hormon
Wanita hamil sering mendapat jeragat. Apabila jeragat muncul di kalangan wanita hamil, ia dipanggil chloasma atau topeng kehamilan. Pil kawalan kelahiran dan ubat hormon juga boleh menyebabkan jeragat di muka.

Kosmetik
Produk penjagaan kulit dan alat mekap yang mengandungi bahan kimia berbahaya boleh merangsang kulit dan memburukkan lagi jeragat pada kulit wajah.

Keturunan
Akibat daripada genetik.

Sifat jeragat ini tidak gatal, tidak disebabkan oleh jangkitan kuman serta tidak berjangkit. Namun, sebagai wanita yang sememangnya sinonim dengan kecantikan, ia pastinya akan menggusarkan hati.

Selalunya ramai yang menutup jeragat pada kulit wajah dengan solekan yang tebal. Rasa kurang berkeyakinan apabila keluar tanpa sebarang calitan mekap pada kulit wajah. ia hanya bersifat sementara sahaja. Apa yang penting anda berusaha untuk merawatnya.

HIJABISTA: Krim pelindung UV sepatutnya digunakan sejak remaja. Jika anda menggunakannya dari muda, ia bukan sahaja boleh mengelak masalah pigmentasi pada hari tua, malah mengekalkan kandungan kolagen daripada dirosakkan oleh UV matahari.


Petua Mudah Bagi Rawat Sakit Kepala & Angin Dalam Badan. Segar Betul Rasanya!

Kadang kala kita mesti ada rasa sakit kepala apabila seharian bekerja dan tidak mendapatkan rehat yang sepenuhnya. Makan ubat pun sakitnya itu masih tidak mahu hilang. Betul kan?

Jika sis ada masalah begitu, apa kata ikhtiar mengikut petua yang dikongsikan oleh Saleha Maarof ini. Macam segar je rasanya!

Ais (tak kisah banyak mana)
Limau nipis 3biji ( boleh buat kiraan ganjil)
Air sebaldi

1. Campurkan semua ke dalam baldi.

2. Sebelum mandi baca ayat ayat ni diluar bilik air dan tiupkan dalam air dan niatlah yang baik baik. Bacakan ayat-ayat ini:

Al fatehah 7kali
Al Ikhlas 3kali
Selawat 3kali

4. Mandi macam biasa bersihkan diri dulu. Akhir sekali baru bilas dengan air sebaldi tadi. Sebaik mandi lepas waktu asar.

5. Mulakan siram dari kaki bawak ke atas hingga kepala. Lebihnya boleh siram bahagian tengkuk. Kalau nak berendam pun lagi bagus!

6. Jangan lap dulu, kalau dapat kering secara semulajadi lebih baik.

Air ni bukan untuk masalah sakit kepala je, malah untuk sakit sendi, susah tidur malam, badan bisa pun boleh buat.

Antara khasiat lain kalau amalkan air mandian ni:

1. Naikkan seri wajah
2. Kuatkan badan
3. Kuruskan badan
4. Aura positif
5. Merawat kulit jadi sihat
6. Hilangkan bisa dan angin kat badan

Moga bermanfaat buat semua!
Saya izinkan semua untuk kongsi❤❤

Kredit: saleha maarof

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Tudung ‘Favourite’ Pudar Dan Kusam? Ni Tip Agar Tudung Hijabi Sentiasa Kelihatan Seperti Baharu!

Walaupun ada pelbagai jenis tudung sehingga tak muat almari, tapi mesti sis ada satu tudung yang paling ‘favourite’ dan selalu jadi pilihan untuk di pakai kemana-mana kan?

Tapi sayang! Tudung kegemaran ni lama kelamaan akan nampak lusuh, pudar warna dan kusam, akibat dari kesan pemakaian yang terlalu kerap. Bila dah kepam tu, mula lah pertikaikan kualiti tudung kononnya diperbuat daripada material ‘murah’, tak melalui proses Quality Check dan sebagainya.

Walhal tudung berjenama mahal dengan kualiti terbaik dan High End sekalipun, akan memudar sekiranya tak dijaga dengan baik tau. Ni ada beberapa langkah penjagaan tudung, yang hijabi boleh praktikkan agar kesemua tudung kegemaran sis sentiasa kelihatan seperti baru, walaupun dipakai berulang kali tapi masih nampak macam di kedai tau!

Langkah pertama yang boleh diamalkan ialah rendam tudung kegemaran sis dengan pelembut fabrik pilihan masing-masing. Untuk dapatkan hasil lebih memuaskan, gunakan teknik rendaman ‘warm bath’. Selain itu, sis digalakkan juga untuk menggunakan sabun basuh jenis cecair, kerana sabun ini bersifat lembut dan boleh menembus jauh lebih baik kedalam fabrik.

Elakkan merendam tudung ‘Favourite’ anda terlalu lama, 15 hingga ke 30 minit je dah cukup, kesan merendam tudung terlalu lama akan merosakkan permukaan fabrik. Dah selesai rendam pastikan sis bilas tudung tersebut dengan air bersih sehingga kesan sabun dan pelembut fabrik tanggal dari tudung agar tudung tak kejung okay.

Sentiasa amalkan membasuh tudung dengan menggunakan teknik basuhan tangan, kalau boleh elakkan guna mesin basuh, khususnya bagi tudung yang diperbuat dari fabrik lembut seperti sutera.

Tapi kalau sis berdegil juga nak basuh gunakan mesin, bersedialah berdepan risiko tudung koyak, fabrik meregang atau benang tudung tertarik keluar dari fabrik. Nanti jangan nangis tepi bucu katil pula, bila tudung kesayangan dah tak boleh nak digayakan lagi.

Tip ketiga ni adalah ‘Big No’ ya! Jangan jemur tudung favourite korang tu secara direct di bawah panas matahari. Ini kerana cahaya matahari akan mengakibatkan tudung pudar warna dan kelihatan kusam serta tak menarik.

Jadi untuk mengekalkan warna fabrik tudung kegemaran sis tu, apa yang perlu sis lakukan adalah sidai tudung di tempat yang redup dan mempunyai separa cahaya. Lagi elok jika tempat itu mempunyai tiupan angin (Air Flow) yang baik. Tapi boleh je kalau sis masih nak sidai tudung di ampaian, cuma jangan lupa setkan masa ya.

Fabrik yang digunapakai untuk menghasilkan sehelai tudung selalunya datang dalam pelbagai variasi, ada tudung yang menggunakan fabrik lembut, kapas, sutera, chiffon, moss-crepe dan sebagainya. Jadi sebagai hijabi apa yang perlu anda tahu, adalah cara untuk menilai tahap kelembutan sesuatu fabrik dan gunakkan suhu yang sesuai sewaktu menggosok.

Tudung yang mempunyai fabrik lembut jenis chiffon dan sutera, perlu digosok dengan suhu rendah agar materials tudung tidak terbakar. Kalau nak selamat, baik sis gunakan steam iron suhu sederhana je, tudung pun lebih licin selepas digosok dan susah nak bekedut semula.


Guna Cotton Pads, Tangan Atau Spray, Mana Satu Cara Betul Pakai Toner

Toner adalah cairan yang dapat menghilangkan kotoran seperti minyak dan sisa mekap pada kulit wajah. Selain itu juga toner juga dapat berfungsi untuk menenangkan, menghaluskan dan mempersiapkan kulit untuk menerima perawatan wajah selanjutnya seperti pemakaian serum dan krim wajah.

Dr. Alicia Zalka, dermatologi dari Yale, mengatakan bahawa toner merupakan langkah kedua dari proses pembersihan. Manfaatnya, bila digunakan dengan betul dapat membantu menghilangkan lebihan minyak dan sel kulit mati yang mungkin tersisa setelah mencuci wajah.

1. Kulit berminyak dan kombinasi: Guna Kapas
Selalu kan kita pakai kapas untuk apply toner, dan cara ni sebenarnya sesuai untuk semua jenis kulit, tapi akan work better untuk korang yang ada masalah kulit berminyak dan kombinasi.
Kerana pemakaian toner dengan kapas ni akan membersihkan kulit dengan lebih dalam, dan membuang minyak yang berlebihan tu tau, dan jugak berfungsi untuk “exfoliate” kan sel mati

2. Kulit normal,kering,sensitif: Guna Tangan
Perasan tak bila anda dap dap muka dengan tangan, anda dapat rasakan yang macam kulit muka anda menyerap toner tu. Ini disebabkan pergerakan tangan yang lembut pada kulit muka, dan haba pada tangan akan menyebabkan toner diserap lebih baik oleh kulit taw. Sebab tu lah sesuai untuk orang yang kulit kering

Tip tak nak membazir pakai toner dengan kapas:
Kalau anda risau yang membazir pakai toner dengan kapas, ada trick nya. Basahkan dulu kapas anda dengan air bersih dan perah sampai kering ,Then baru lah anda letak toner, supaya tak de lah kapas anda akan menyerap semua toner tu dan membazir

BERIKUT FUNGSI TONER UNTUK KULIT WAJAH:

1. Menyeimbangkan pH
Toner wajah dapat membantu menyeimbangkan pH pada kulit. Tingkat pH merupakan indikasi dari keasidan kulit yang diukur dari skala 0 hingga 14, dengan skala 7 di paras yang neutral. Memiliki paras pH yang seimbang, maka kulit tidak rentan terhadap kadar minyak dan infeksi sehingga dapat menghasilkan penampilan wajah yang lebih cerah dan halus.

2. Detoksifikasi
Banyak racun yang berasal dari bahan buatan industri kimia yang dapat mempengaruhi kesihatan dan penampilan kulit. Toner wajah bekerja untuk menghilangkan racun pada kulit. Hal ini dapat membantu kulit terlihat lebih cerah dan sihat. Manfaat jangka panjangnya pula dapat menghilangkan jerawat, bekas jerawat, dan mengurangi kedut pada wajah.

3. Menyusutkan dan mengencangkan pori
Pori-pori wajah yang besar memungkinkan lebih banyak kotoran, minyak, dan racun untuk memasuki kulit serta menyebabkan iritasi dan infeksi. Toner dapat mengecilkan pori-pori wajah, sehingga minyak dan racun yang berada dalam kulit menjadi lebih sedikit. Ini dapat membuat wajah lebih segar dan bersih, minyak berkurang, serta mencegah jerawat.

4. Mengatasi jerawat
Jerawat boleh menyebabkan rasa sakit dan menyebabkan kurang keyakinan diri serta menyebabkan bekas luka pada wajah. Jerawat juga menyebabkan kulit wajah lebih berminyak dan kusam. Dengan menghilangkan penompokan minyak dan sel-sel kulit mati, toner wajah membantu mengurangkan jumlah noda dan jerawat pada wajah serta mencegah timbulnya jerawat.

5. Menghidrasi dan menutrisi kulit
Toner dapat menampung bekalan air pada kulit yang mungkin tidak mencukupi. Ia sangat penting untuk menjaga keanjalan, kehalusan, kelembapan dan penampilan kulit wajah agar kelihatan lebih muda. Hidrasi kulit yang tepat dapat mengurangkan tanda-tanda penuaan kulit dan dapat menyediakan kulit sebelum pemakaian produk-produk yang lain. Banyak toner wajah menyediakan vitamin dan nutrisi penting yang diperlukan oleh kulit.

6. Menambah lapisan perlindungan pada kulit wajah
Dengan menyediakan nutrisi penting yang diperlukan oleh kulit, toner dapat memperbaiki lapisan perlindungan pada kulit, sehingga kulit lebih tahan dan tidak rentan terhadap pencemaran di sekeliling kita.

7. Meningkatkan rutin perawatan kulit
Ia bergantung pada formula toner yang kita miliki. Berbagai formula toner memiliki manfaat tertentu, seperti eucalyptus yang menenangkan, asidhyaluronic dan natrium PCA yang dapat mengawal minyak dan melembapkan, ekstrak ginseng yang dapat merangsang peredaran darah, witch hazel yang dapat menyingkirkan bakteria penyebab jerawat, atau ekstrak buah elderberry yang dapat memberikan manfaat anti-oksidan. Selain itu, kulit lembap lebih cepat menyerap jika dibandingkan kulit kering. Jika ingin memaksimumkan efektifnya serum atau pelembap, pastikan anda memakai toner terlebih dahulu.


Beri Nama Unik Buat Anak, Ardell Aryana & Nadzmi Adhwa Jelaskan Makna Indah Disebaliknya

Baru sahaja menimang cahaya mata pertama pada 5 Jun lalu, anak kepada pasangan pelakon Nadzmi Adhwa dan Ardell Aryana ini sudah mencuri perhatian ramai dengan kecomelan wajahnya.

Bukan sahaja indah rupa parasnya, bayi perempuan tersebut juga memiliki nama yang sungguh unik iaitu Arwa Malaikha Urwa. Ramai yang beranggapan nama ‘Arwa’ merupakan gabungan nama Ardell dan Adhwa namun sebenarnya ia membawa maksud yang tersendiri.

ARWA binti Kuraiz : Ibu kpd Khalifah Uthman bin Affan. Serikandi Islam yg terkenal dgn sifat dermawan, murah hati & menghormati org lain.
MALAIKA URWA : Wanita Islam yg hebat, cara dakwahnya yg tersendiri & Wanita pertama yang pernah memerintah Yaman selama 50 tahun pada abad ke-11.

Wah, begitu besar makna disebalik namanya itu! Moga Arwa Malaikha akan terus membesar menjadi gadis yang solehah dan terus membanggakan keluarganya seperti seorang srikandi Islam. Amin.


6 Jenis Buah Ini Boleh Buat Jerawat Anda Kecut, Pudar Dan Hilang. Jom Cuba!

Jerawat di wajah sering datang tanpa diundang dan sukar pergi meskipun sudah ‘diusir’ dengan banyak kaedah yang sedia ada. Ia merupakan salah satu masalah kulit yang sentiasa menjadi penghalang khususnya kaum wanita untuk tampil yakin dengan kecantikan diri sendiri.

Pasti ramai yang buntu untuk mencari solusi terbaik merawat masalah parut jerawat, apatah lagi jenis parut yang dalam lubangnya disebabkan jerawat batu. Jika ingin menggunakan kaedah klinikal, ia mungkin menelan kos yang tinggi dan jumlah yang banyak. Jadi, kali ini team Hijabista akan berikan tip nak hilangkan jerawat menggunakan cara tradisional. Yang paling menarik, anda hanya perlukan buah-buahan!

Percaya tak anda boleh menghilangkan jerawat dengan menggunakan cara tradisional iaitu buah-buahan? Umum mengetahui buah-buahan sangat kaya dengan nutrien dan zat yang diperlukan oleh tubuh. Tambahan itu, ia juga membantu melawan masalah jerawat pada kulit. Antara jenis buah yang bagus untuk masalah jerawat ialah:

Pisang kaya dengan vitamin, mineral, dan asid lemak yang boleh membantu merawat jerawat dan banyak masalah kulit yang lain termasuk parut, jeragat, dan warna kulit yang tidak sekata. Namun, manfaat terbanyak bukan terletak pada buahnya namun kulitnya. Kulit pisang mengandungi vitamin C, E , kalium dan zink, besi dan mangan. Khasiat ini dapat meredakan kulit yang meradang dan mengurangkan jerawat. Selain itu ia juga mengandungi lutein dan karotenoid  yang juga memabntu masalah jerawat yang kronik dan membengkak.

Caranya: sapukan secara terus dan kerap ke atas kulit yang bermasalah. Cukup sekadar dilakukan sekitar seminggu sekali untuk mendapatkan kesan yang positif.

Buah kedua adalah epal. Umum mengetahui epal memiliki sifat antibakteria dan antioksidan yang boleh membantu kulit melawan bakteria serta radikal bebas sekali gus membersihkan kulit daripada masalah jerawat.

Caranya: Anda hanya perlu mengisar buah ini sehingga menjadi bentuk pes sebelum ia disapukan pada kulit yang bermasalah, biarkan, kemudian bilas dan ulang proses sama sekitar 1 ke 2 kali seminggu.

Anggur dianggap sebagai ratu buah. Buah ini mudah didapati di pasaran sepanjang tahun. Bukan sahaja manis dan lazat, tetapi ia juga padat dengan nutrien penting yang menyokong kesihatan badan anda. Tambahan itu, buah anggur mempunyai elemen resveratrol serta phytoalexin yang dipercayai mampu membantu merawat jerawat dan dalam masa sama mengurangkan masalah parut jerawat.

Caranya: Hancurkan beberapa biji buah ini untuk dijadikan pes sebelum disapukan pada kulit. Untuk hasil lebih baik, boleh ulang proses ini 1 ke 2 kali seminggu.

Buah betik bukan sahaja bermanfaat untuk kesihatan, malah juga untuk kecantikan. Buah betik mengandungi khasiat yang tinggi dan bagus untuk merawat pelbagai masalah. Ianya kaya dengan vitamin A, C dan E. Buah ini secara semula jadi sangat baik untuk kulit berjerawat. Kalau anda nak tahu, betik memiliki enzim papain di mana secara semula jadi menanggalkan sel kulit mati dan membuka liang roma untuk menyampaikan nutrien penting.

Caranya, hancurkan sebiji betik kemudian sapukan ke atas kulit wajah anda.

Tomato mengandungi beta-karotena, kandungan yang boleh melindungi dan merawat kulit daripada masalah jerawat. Buah tomato dapat menyejukkan kulit di samping menyerap lebihan minyak pada wajah menyebabkan jerawat mengecut dan kulit menjadi licin dan berseri. Disamping itu, sifat asid tomato juga menjadikannya salah satu bahan semula jadi yang terbaik untuk kulit.

Caranya: Untuk hasil terbaik, sapukan pes tomato setiap hari dan sapu pada kulit muka yang bermasalah.

Keluarga buah beri memang diketahui mempunyai khasiat yang banyak. Strawberi mengandungi kandungan asid salisilik semulajadi, yang membantu membersihkan kulit wajah.  Tambahan itu, strawberi juga mengandungi vitamin dan polifenol yang menguatkan lagi sistem perlindungan kulit dan berfungsi untuk membantu mencegah masalah seperti jerawat.

Caranya: hancurkan beberapa buah strawberi kemudian sapukan ke atas kulit wajah anda.

Demikianlah beberapa tip mengenai buah yang membantu menghilangkan jerawat iaitu betik, strawberi, anggur, kulit pisang, tomato dan epal. Namun, perlu diingat bahawa tip di atas hanyalah panduan alternatif yang mungkin tidak berkesan untuk semua orang. Sama juga macam kita memakai skincare, ada produk yang bersesuaian dan ada yang tidak. Bagi anda yang mempunyai masalah jerawat yang serius, anda harus mendapatkan nasihat dan maklumat lanjut daripada pakar.


Lebih 14k Shares, Wanita Dedah Cara Atasi Masalah Rambut Yang Dulu Gugur Segenggam

Rambut yang lebat, lembut, kilat dan sihat memang menjadi idaman semua. Siapa yang mahu rambut yang nipis kan lebih-lebih lagi sewaktu usia masih muda ini. Oleh itu, penjagaan rambut ini perlulah dimulakan dari sekarang tidak kiralah sama ada anda berhijab ataupun tidak.

– TAK KENAL MAKA TAK CINTA –

Serious Eka menyesal sebab lambat kenal produk ni. Ok ni Eka nak share kebaikan produk yg ohsem abad. Cewah ayat have2 sangat ? Betul Eka tak kan share kalau benda ni tak bagus. Bukan senang Eka nak review tulis panjang2 ni. Anda ingat saya ada masa untuk benda ni semua? Bukan dapat payment pun. Hahaha ? Niat Eka nak share dengan kawan2 semua yang ada masalah sama.

Nak dijadikan cerita, dah hampir 5 tahun Eka menderita keguguran rambut yg agak teruk + berkelemumur tambah2 lepas bersalin anak pertama. Eka jadi stress dengan masalah rambut ni. Dulu muka dah elok dari breakout, mai rambut gila hang setiap kali sikat rambut luruh banyak, sisir dengan tangan pun luruh, buka getah rambut pun penuh kat getah, bila bangun tidur tengok atas bantal pun banyak rambut gugur.

MasyaAllah tu tak kira lagi bila kita shampoo dan bilas2 rambut tudia segenggam kat tangan penuh kat bilik air. Husband Eka pun naik stress & geram kat mana2 ada rambut. Atas lantai, kain baju, kadang kat makanan pun ada. Sumpah eka memang tak boleh control. Campur dengan kelemumur punya la banyak jatuh yang putih2 tu.Sampai dia tanya la isteri dia ni ada sakit cancer ka?? Eka dah cuba macam2 jenis shampoo, conditioner & vitamin rambut tapi sama juga masalah tak selesai. Eka memang rambut panjang sampai pinggang bila luruh hari2 memang nampak makin nipis dah. Siap nampak botak sikit kat tengah. Oh tidak !! ??

Last2 sekali memang eka malas nak ambil tau dah pasal rambut ni. Eka hari2 just sanggul tinggi macam tu ja sampai 1 tahap tak bersikat weh sebab takut luruh banyak lagi. Aku pun dah jadi macam ala2 nenek kebayan lagi sebab dah tak boleh gerbang2 rambut ala2 wanita ayu gitu ? Haha hampa jangan gelak, ingat lagi tahun lepas gara2 xjaga rambut, rambut jadi bersimpul tak boleh sikat + first time mai kutu kot mana pulak dah. Haru sungguh tak pasal2 beli ubat kutu kat farmasi pakai. Laki aku punya marah la sebab takut anak2 berjangkit kutu pulak ?

Ok lepas kejadian tu eka dah jumpa shampoo yang agak serasi dengan Eka. Gambar shampoo ada Eka share kat bawah lepas Eka dah buat research sikit2. Eka buat keputusan dah tak nak pakai dah shampoo yang ada bahan Parabens, Silicone & Sulphates (Dalam conditioner mmg akan ada banyak bahan tu sebab rambut kita jadi lembut & licin gila) antara penyebab rambut gugur, sebab akan buat kulit kepala kita jadi berminyak. Shampoo yg bebas bahan ni semua kalau korang nak tau memang buih tak akan ada banyak & tak wangi sangat pun. So bila pakai shampoo ni jadi berkurang la sikit rambut gugur lebih ok dari sebelum tu memang banyak..memang nampak la kesan dia.
.
Tapi kan Eka macam biasa la agak susah hati sebab rambut dah tak lebat macam dulu lagi. Duk ingat tak sampai tua satgi rambut dah tak dak apa..huhu ? Sampai la 3 bulan lepas, Eka ada jumpa kawan Eka di kelas duduk sebelah, dia free hair rambut elok tebal siap colour2 gitu. Tanya dia pakai apa kat rambut. Terus dia bagitau dia spray2 tonic hair Seborin ni saja kat kulit kepala. Sebab salun rambut yg dia pergi tu pun suggest pakai yg ni. Lagipun memang dari pengeluar brand famous produk rambut kan SCHWARZKOPZ ni.
.
Tapi eka mula macam tak percaya kat kawan ni sebab takut sembang ja lebih. Balik tu cepat2 search cari review. Rupanya aku ni ketinggalan la eh bab2 tonic rambut ni. Haha alhamdulillah semua review Eka jumpa semua positif kata bagus. Memang sesuai sangat la macam kita yang berhijab ni suka berpeluh. Nak beli kat mana tonic ni?? Hanya ada jual kat Watson saja. Kat Guardian tanya dah memang tak jual. Tempat lain tak sure sebab ni import dari German.
.
Eka dah cuba selama 2 bulan lebih dah. Amazing woww dah tak ada rambut gugur lagi (gugur sehelai dua tu normal la) dah tak ada rambut kelumumur, dan anak rambut tumbuh dengan cepat & jayanya, lepas pakai ni uollss jangan risau rambut akan lebat gila.Then akan protect kulit kepala kita.
.
Ok cara nak guna boleh tengok kat gambar. Kalau rasa bermanfaat boleh share @ tag post ni dengan rakan2 yg mengalami masalah yang sama. Eka tak jual tau tonic ni. Boleh beli sendiri kat Watson tapi tak semua watson yang masuk tonic ni. Rasanya watson yg besar2 saja. Ni pun Eka jenuh cari kat Watson belah seberang Penang semua cakap tak ada stok. Last2 Eka direct beli dari supplier yg import ni.

Terima kasih sudi baca tulisan Eka panjang2 ni. Kalau ada kawan2 yg dah guna tonic ni boleh share sekali pengalaman guna di komen.


Serik Bibir Nampak Kering & Hitam, Ini Caranya Untuk Buatnya Jadi Pinkish Lagi Mungil

Ramai di antara kita yang mengalami masalah bibir kering dan sering mengelupas hinggakan gincu juga tidak mahu melekat cantik di bibir.

Walaupun sudah mengenakan lip balm, namun nampaknya ia tidak begitu membantu untuk masalah bibir yang kering. Hmm, mungkin sebenarnya anda perlukan lebih daripada itu seperti skrub bibir. Bila sel kulit mati di bibir hilang, barulah bibir akan jadi cantik dengan warna kemerahan!

In2It Lip Scrub

Yang ini memang best sebab ada bau buah yang menyenangkan. Ambil sedikit dan basahkan dengan air kemudian gosok bibir. Tertanggallah sel kulit mati di bibir anda.

Nivea Rosehip Oil Scrub

Yang ini juga sejenis skrub bibir namun bentuknya seperti lip balm. Boleh terus gosok di bibir namun disebabkan teksturnya yang lembut, agar susah untuk menggunakannya sebagai skrub. Perlu gosok berulang kali untuk kesan yang efektif.

Laneige Lip Sleeping Mask

Selepas selesai aktiviti skrub, sapukan lip mask ini untuk menjadikannya lembut. Pakai semalaman dan lihatlah hasilnya keesokan hari.

Kiehl’s Butterstick Lip Treatment

Yang ini pun best! Walaupun harganya agak mahal, namun ia sangat berbaloi untuk kecantikan bibir anda. Jika anda malas pakai gincu, anda bolehlah pakai ini setiap hari di waktu siang. Warna bibir pun akan tampak lebih natural.

Tak susah pun kalau nak dapatkan bibir yang cantik dan sihat. Kuncinya kena rajin je! Semua produk ini anda boleh dapatkan di farmasi dan gedung Kiehl’s yang berdekatan dengan anda. Oh ya, jangan lupa untuk minum air mineral secukupnya setiap hari dan elakkanlah tabiat menjilat bibir jika tidak mahu warnanya menjadi kehitaman.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ramai Yang Kagum Dengan Penampilan Terbaharu Adele, Rupanya Selebriti Ini Amalkan Diet Jangka Pendek

Adele dilaporkan berjaya menurunkan berat badannya sebanyak 22 kilogram dan penyanyi lagu Someone Like You itu rupa-rupanya mengamalkan diet dipanggil sirtfood. Penyanyi berusia 31 tahun itu telah mengamalkan Diet Sirtfood.

Bagi anda yang tidak tahu, rutin diet ini berasal dari UK dan dicipta oleh ahli pemakanan Aidan Goggins dan Glen Matten. Diet ini termasuk dengan pengambilan makanan berkhasiat yang rendah kalori, banyak protein, buah-buahan dan jus.

Fokus utama Diet Sirtfood ini adalah untuk memberi tumpuan kepada metabolisme dan lain-lain bahagian yang memberi kesan kepada berat badan manusia. Apa yang menariknya, anda juga boleh mengambil coklat atau kopi. Bagaimanapun, diet ini disifatkan sebagai diet jangka pendek bagi yang ingin menurunkan berat badan dengan cepat.

Sejak mengamalkan pengambilan makanan yang sihat dan menghadiri kelas kecergasan di gym, Adele juga sudah berhenti merokok dan mengambil minuman keras.

Diet sirtfood adalah pola diet untuk pemakanan makanan yang tinggi sirtuin, sejenis protein yang berfungsi untuk melindungi sel-sel di tubuh dari kerosakan. Selain itu, sirtuin juga berfungsi untuk mempengaruhi kemampuan tubuh dalam membakar lemak, produksi energi, serta meningkatkan metabolisme tubuh. Sirtuin juga terdapat pada buah-buahan dan sayuran secara alami. Itu sebabnya, makanan yang mengandung sirtuin disebut sebagai sirtfood – sirtuin food.

Diet ini adalah hasil ujikaji dari seorang ahli gizi, Aidan Goggins dan Glen Matten dengan melancarkan sebuah buku berjudul The Diet Sirtfood. Sebab utama ahli gizi tersebut melancarkan bukunya kerana lonjakan pencarian berkait menu dan diet sihat di laman sesawang mengenai diet ini.

Bagaimanapun, penurunan berat badan bukanlah fokus utama penerapan pola diet ini. Diet sirtfood adalah pola diet yang menekankan soal kebiasaan memakan makanan sihat, bukan mengurangi makanan atau menghindari makanan kelompok tertentu.

Dalam mengamalkan diet tersebut, anda harus melakukan dua peringkat yang berbeza:

PERINGKAT PERTAMA: Anda tidak noleh makan lebih dari 1.000 kalori selama tiga hari berturut-turut dan meminum tiga jus sirtfood. Selain itu ditambah juga dengan satu makanan yang juga mengandung sirtuin tinggi setiap hari. Pada peringkat ini hanya memerlukan seminggu sahaja.

Empat hari berikutnya sehingga hari ke-tujuh, pengambilan kalori akan dibatasi hanya 1.500 kcal dengan minum jus sirtfood dan memakan makanan padat hanya dua kali sehari.

PERINGKAT KEDUA:  Anda harus menurunkan berat badan dengan konsisten. Selama dua minggu, anda hanya boleh makan tiga kali sehari dengan makanan yang mengandung sirtuin dan satu jus sirtfood.

Jika kebanyakan diet melarang keras anda memakan cokelat dan minuman keras (untuk bukan islam), diet sirtfood mencadangkan makanan tersebut untuk dimakan selama anda menjalani program diet ini. Coklat, terutamanya coklat hitam, dan minuman keras (untuk yang bukan islam) merupakan sumber makanan tinggi sirtuin. Selain coklat dan minuman keras (untuk yang bukan islam) beberapa makanan lainnya yang dicadangkan boleh dimakan selama berdiet adalah:

* Epal
* Lemon
* Daun seleri
* Kedelai
* Strawberi
* Bawang merah
* Minyak zaitun
* Kunyit
* Kubis
* Bluberry
* Caper
* Kale
* Kangkung
* Kopi
* Walnut

Geggins dan Matten mengatakan bahawa ada banyak manfaat kesihatan yang terdapat dari mengamalkan pola diet ini. Dalam ujikaji, peserta penelitian diketahui mengalami penurunan berat badan sekitar 3 kilogram dalam seminggu. Para peserta juga melaporkan adanya peningkatan energi, kulit lebih bersih, dan mendapatkan kualiti tidur yang lebih baik.

Bukan itu sahaja, pola diet ini juga memiliki kemampuan untuk mengawal nafsu makan secara alami dan meningkatkan fungsi otot sehiggga menjadikannya salah satu solusi alternatif untuk mendapatkan berat badan yang tidak hanya ideal, tapi juga sihat dengan diimbangi dengan rutin senaman dan penerapan pola hidup sihat lainnya.

Di sebalik manfaat kesihatan yang dicadangkan oleh Geggins dan Matterns, sayangnya, sampai saat ini diet sirtfood masih menimbulkan pro dan kontra. Ada beberapa ahli yang menyokong tentang pengamalan pola diet tersebut, ada pula yang tidak menyokong dan meminta dilakukan pengkajian ulang terkait manfaatnya.

Bahkan, sebuah penemuan terbaharu diterbitkan dalam Journal of Physiology menunjukkan bahawa makan makanan sirtuin dapat membuat aktiviti fizik seperti berolahraga menjadi kurang efektif, dan menurunkan tekanan darah. Kajian lebih lanjut akan dilakukan guna mengetahui penyebab tekanan darah akibat kebiasaan makan makanan yang mengandung sirtuin ini.


15 Cara Untuk Tonjolkan ‘Kelas’ Dan Keanggunan, Tetapi Bukan Pakaian Jadi Ukuran

Tidak perlu melakukan ubah suai total jika anda mahu tampak bergaya dan elegan. Anda hanya perlu membuat segelintir perubahan pada tabiat dan anda akan berada dalam kelas tiada siapa seperti anda.

Dan untuk membantu anda menjadi yang paling elegan, berikut ialah 15 perkara yang boleh anda lakukan untuk menjadi bergaya dan elegan serta-merta:

Mari kita mulakan dengan yang paling mudah dan paling jelas iaitu penampilan anda. Adalah penting untuk anda memberi perhatian bukan sahaja kepada diri di dalam, tetapi bagaimana anda menampilkan diri di luar.

Jangan anggap ini bermakna bahawa anda harus pergi bersiar-siar dengan pakaian berjenama sentiasa. Anda boleh memakai pakaian berjenama, tetapi jika pakaian anda semuanya berkedut dan anda sangat mencolok sehingga anda seperti baru keluar dari sarkas, “berkelas” akan menjadi perkara terakhir dalam fikiran sesiapa sahaja. Jadi pastikan diri anda kemas, pakai pakaian bersih dan pelajari beberapa asas fesyen yang boleh dan tidak boleh dilakukan.

Ramai orang tersalah anggap kelas dan keanggunan sebagai kemewahan. Tetapi itu tidak betul. Orang yang berkelas adalah begitu baik, mereka tidak murah. Mereka tidak akan makan di luar dan makan hidangan riban-riban hanya untuk memberikan tip RM10.

Tidak, mereka dengan senang hati akan memberikan petua untuk kerja yang dilakukan dengan baik dan itu biasanya sekurang-kurangnya 15% daripada bil. Oleh itu, jika anda ingin menjadi diri sendiri yang ‘kelas’, berikan tip dengan murah hati dan layan kakitangan menunggu dengan baik.

Cara anda mempersembahkan diri sangat membantu sama ada akan dianggap sebagai bodoh atau “kelas”. Pakaian adalah sebahagian besar daripada itu, tetapi pakaian terbaik di dunia tidak akan membantu anda jika anda kelihatan seperti tidak mandi selama setahun dan berbau seperti baru sahaja pergi berenang di pembetung. Jadi cuba pastikan anda mengekalkan kebersihan yang rapi. Mandi setiap hari, berus, flos dan sentiasa periksa diri anda sepanjang hari.

Walaupun pembentangan luaran anda penting, ia bukan satu-satunya perkara yang menjadikan seseorang “kelas”. Anda harus sentiasa berusaha untuk melampaui rupa. Jika rupa sahaja menentukan “kelas”, maka setiap model fesyen di Instagram akan menjadi bergaya secara lalai. Menyuburkan minda, semangat, menjadi sosial, menguasai kemahiran. Jadilah lebih daripada sekadar rupa anda dan jadilah orang yang mesra alam.

Orang yang “kelas” tidak pernah kasar. Kuat dan yakin pada diri sendiri, Melayan seperti orang lain berada di bawah anda dan menganggap muhibah orang begitu sahaja adalah sesuatu yang tidak akan dilakukan oleh orang yang berkelas dan tidak kira berapa banyak kot bulu yang anda miliki atau betapa rapinya anda, tidak akan pernah berkelas jika anda’ biadap.

Orang yang benar-benar berkelas menjadikan kebiasaan untuk mengucapkan terima kasih apabila ada sebab untuk melakukannya dan akan sentiasa berkata “tolong” apabila meminta bantuan. Dan mereka tidak akan pernah melatah sesiapa hanya kerana mereka boleh.

Walaupun anda seorang yang paling bijak, tercantik dan paling berbakat, jika kurang keyakinan, sukar untuk anda kekal bergaya. Orang yang berkelas menyayangi diri mereka tidak kira apa pun, dan ia ditunjukkan dalam cara mereka membawa diri.

Pernahkah anda melihat seorang lelaki berwajah sederhana yang menjaga punggungnya lurus dan tidak gagap atau bertindak menyeramkan apabila berbual dengan gadis? Itulah kelas dalam tindakan di sana. Dan anda juga boleh menjadi seorang jika anda belajar untuk menerima siapa diri anda.

Kekok adalah perkara yang paling jauh dari keanggunan. Sebaliknya, seseorang dalam pakaian biasa pun boleh menonjol dan menonjolkan keanggunan dan “kelas” hanya dari cara mereka bergerak.

Jika anda ingin bergerak dengan baik, jangan berjalan seperti kaki anda diperbuat daripada plumbum, membongkok seperti berat dunia sedang berpikul di bahu anda, atau mengepal tangan dengan tidak berhati-hati. Sebaliknya, berdiri tegak dan berjalan dengan mata air di langkah anda. Berani tetapi tepat dengan cara anda menggerakkan badan anda.

Seperti yang anda mungkin sudah faham pada ketika ini, menjadi “kelas” bermakna menghormati etika. Dan perkara yang berkaitan dengan etika ialah ia tidak sama di mana-mana dan apa yang mungkin dilihat sebagai sopan dan berkelas dalam satu budaya boleh dilihat sebagai kasar dan biadap dalam budaya lain. Orang yang berkelas tidak mahu menyinggung perasaan atau disalahfahamkan, dan itulah sebabnya orang yang berkelas akan sentiasa ingin tahu tentang budaya lain.

Ada orang yang semuanya bekerja dan tidak mempunyai minat lain. Akibatnya mereka akhirnya membosankan, menganggap dunia terlalu serius dan secara keseluruhannya menjadi lebih rendah untuk berada di sekeliling. Seorang yang berkelas memperuntukkan masa untuk berehat dan beriadah. Mereka terlibat dalam satu atau dua hobi, apa sahaja yang sesuai dengan mereka pada masa lapang. Mereka mencari dan mengejar hobi yang memberi mereka kepuasan peribadi, dan bukannya melakukan apa yang orang lain fikirkan sebagai “trend” .

Ya, anda masih boleh bergaya dan elegan walaupun memperoleh gaji di bawah gaji minimum. Tetapi apabila semakin dewasa, anda akan menjadi semakin sukar untuk mengekalkan imej ini. Mari kita nyata-ekonomi sedang berantakan dan ia hanya menjadi semakin buruk apabila tahun-tahun berlalu. Anda dengan mudah menghadapi risiko bangun pada suatu hari dan menyedari bahawa anda hidup dengan gaji ke gaji tanpa sebarang jalan keluar.

Anda tidak boleh bekerja, tetapi pada masa yang sama anda tidak sepatutnya membahayakan masa depan anda hanya untuk kelihatan bergaya. Jadi pergi dan bina simpanan anda dahulu.

Terdapat orang yang mengejar negatif. Sama ada mereka menyelam terlebih dahulu ke dalam beberapa drama rawak yang mereka alami atau mereka duduk mengeluh tentang sesuatu. Tingkah laku sebegini adalah perkara yang dielakkan oleh orang yang berkelas. Ia tidak seperti mereka mengabaikan perkara buruk atau tidak melihatnya pada mulanya. Mereka hanya tidak tertumpu pada negatif lebih daripada produktif. Jadi berhentilah bersikap terlalu negatif. Dan cara terbaik untuk melakukan ini adalah dengan mengharapkan lebih sedikit dan cuba menjadi sedikit gembira, jika anda boleh.

Komunikasi ialah kemahiran yang sangat penting, dan keupayaan seseorang untuk benar-benar menyatakan diri mereka sendiri dan mengadakan perbualan dengan mudah boleh menarik garis pemisah antara manusia biasa dan seseorang dengan kelasnya.

Bercakap dengan jelas, nyatakan maksud anda dan sedar sepenuhnya tentang cara pilihan anda dalam perkataan boleh mempengaruhi subteks dan nada. Dan sudah tentu, dengar baik-baik. Lakukan bukan sahaja untuk mendengar apa yang mereka katakan, tetapi juga untuk memahami apa yang mereka cuba sampaikan.

Ia mungkin kelihatan menakutkan untuk melihat ini dan anda mungkin tertanya-tanya sama ada ia mungkin. Tetapi jangan berkecil hati-komunikasi, sekali lagi, kemahiran. Kemahiran boleh dipelajari dengan masa dan usaha yang mencukupi.

Integriti adalah ciri penting orang yang benar-benar berkelas. Anda tidak boleh mengaku sebagai seorang yang berkelas dan elegan jika anda seorang yang tidak tahu malu. Jadi, jika anda ingin dianggap berkelas, jangan lakukan apa-apa yang boleh membuat orang mempersoalkan integriti anda. Maksud apa yang anda katakan, jangan menipu atau berbohong. Jadilah seseorang yang boleh dipercayai dan boleh dipercayai.

Jika anda ingin menjadi berkelas, berhenti mengganggu. Sukar untuk menggembirakan semua orang dan anda tidak perlu mempunyai personaliti yang menyenangkan. Tetapi anda tidak perlu melakukan perkara yang boleh menyusahkan orang lain dengan sengaja. Dengan kata lain, jangan jadi keldai! Jika anda ragu-ragu, tanya diri anda “Jika orang lain melakukan ini, adakah saya akan marah?” Jika jawapannya ya, maka jangan lakukannya walaupun anda mempunyai alasan yang kukuh.

Anggaplah anak masa depan anda ada bersama anda. Bagaimanakah anda akan berpakaian, bertindak dan bercakap dengan mereka? Adakah anda akan bertindak seperti orang bodoh, mengganggu semua orang dan memilih pergaduhan, atau sebaliknya anda akan berusaha untuk menjadi model peranan yang ideal dan sentiasa berusaha untuk menjadi orang yang lebih baik?

Dengan bertindak seperti seseorang yang bakal anak anda cita-citakan, anda secara automatik akan menjadi lebih bergaya dan elegan. Kelas dan keanggunan bukanlah perkara yang anda boleh “miliki” sahaja, atau satu sifat yang boleh anda pelajari dalam masa satu atau dua minggu. Ia adalah jumlah cara anda menampilkan diri anda di luar serta siapa anda di dalam.

Banyak perkara yang perlu anda lakukan untuk mencapainya mungkin kelihatan sukar, tetapi jika anda terus melakukannya, anda akan mendapati bahawa ia agak boleh dicapai. Dan yang paling penting, perkara yang anda lakukan untuk menjadi elegan akan menunjukkan ke arah menjadikan anda orang yang lebih baik secara keseluruhan, jadi pastinya berbaloi untuk dicuba.


Tip Memilih Serum Untuk Kulit Berjerawat Yang Terbaik Dari Drugstore

Serum merupakan cairan yang diperkaya bahan aktif seperti antioksidan dan peptida yang mampu menembus ke dalam kulit untuk memelihara serta meremajakan kulit. Tekstur serum ini sangat ringan dan cepat diserap. Tingkat resapannya bahkan lebih tinggi dibanding produk skincare seperti pelembap dan lain sebagainya. Salah satu produk serum memang dibuat untuk tujuan mengatasi masalah kulit seperti jerawat.

Anda pasti tahu manfaat serum, tetapi masih tidak tahu memilih serum yang terbaik untuk kulit berjerawat. Kulit berjerawat bukan mudah untuk mengoleskan sesuatu krim mahupun bahan lain. Kulit yang merengsa kemerahan memerlukan perhatian lebih. Berikut ini adalah poin-poin yang penting anda perhatikan sebelum memilih serum tersebut.

Pilihlah serum yang mampu meredakan jerawat dengan kandungan anti bakteria atau anti inflamasi

Serum yang mengandung salicylic acid atau tea tree oil sesuai dengan kulit berjerawat. Begitu juga serum yang mengandung vitamin C. Kandungan-kandungan ini boleh membersihkan pori-pori dari kotoran dan mengatasi minyak berlebihan. Selain itu, pertumbuhan bakteria penyebab jerawat juga boleh dikawal.

Serum memiliki jenis dan tekstur yang pelbagai. Sekiranya ingin mengatasi masalah jerawat, perlu pilih serum yang teksturnya cair dan ringan. Supaya serum lebih cepat meresap di kulit anda dan tidak menimbulkan kesan berminyak di kulit.

Bahan-bahan yang sering dicampurkan pada serum seperti minyak, mineral oil, pewangi, pewarna, paraben, dan alkohol. Dalam memilih serum untuk kulit berjerawat, anda harus perhatikan bahan-bahan yang terkandung di dalamnya. Bahan-bahan tersebut kurang sesuai untuk kulit berjerawat kerana boleh merengsakan jerawat. Jadi, pilihlah serum dengan kandungan zat aditif seminimal yang mungkin.

Jika kulit anda berjerawat dan juga sensitif, harus lebih berhati-hati memilih serum. Pilihlah serum yang tidak akan ada kesan sampingan. Anda boleh menguji adakah produk serum tersebut sudah melalui patch test, allergy test, dan hypoallergenic cosmetic test. Setidak-tidaknya, produk tersebut sudah teruji selamat digunakan.

Perlu juga tahu bagaimana cara untuk aplikasi serum yang betul agar khasiat serum menyerap ke dalam kulit secara efektif.

Mudah kan cara menggunakan serum? Tidak perlu pakai secara berlebihan ya. Cukup 2 kali sehari, kerana serum mengandung nutrisi yang banyak.

Antara serum di pasaran dari bajet hingga yang high end terbaik untuk melegakan kulit yang berjerawat terbaik dari drug store.

Kaya dengan nutrisi dari daun dan biji teh hijau Jeju. Rekomendasi serum ini di bawah bajet untuk mengatasi jerawat anda.  Kandungan 100% green tea Jeju segar yang akan menutrisi kulit secara mendalam dan memberikan kelembapan agar kulit lebih anjal.

Teknologi pelembap dari green tea segar dan green tea seed oil akan memberikan kelembapan dan membentuk lapisan berganda di kulit anda. Innisfree Green Tea Seed Serum ini memiliki tekstur yang sangat cair dengan warna transparan yang agak kekuningan. Juga mudah meresap di kulit dengan aroma wangi yang segar.

Serum untuk kulit berjerawat ini memiliki bahan acid sebagai pengelupas, iaitu AHA, BHA, dan PHA. Ketiganya berperanan dalam mengangkat sel-sel kulit mati, membersihkan pori, mencerahkan, dan memperbaiki tekstur kulit wajah agar lebih halus. Selain kandungan asid, kandungan tea tree yang sangat baik untuk meredakan jerawat agar tidak meradang, mengecutkan jerawat dengan cepat dan kering. Tea tree ini adalah bahan yang bagus untuk mengawal sebum dan menenangkan kulit.

Sesuai namanya, produk ini memang memiliki kandungan salicylic acid yang merupakan baik untuk pengelupasan membersihkan jerawat dan pori-pori. Produk ini mampu membersihkan pori dari sel kulit mati dan juga minyak berlebih yang menjadi penyebab munculnya jerawat.

Bukan itu sahaja, serum ini juga berfungsi sebagai anti inflamasi dan anti bakteria yang membantu mengatasi jerawat muncul kembali juga bekas jerawat. Produk ini pun memiliki kandungan citric acid yang berfungsi sebagai anti aging. Dengan pemakaian teratur, kulit anda lebih mulus dan bersih.

Produk ini kurang sesuai untuk kulit sensitif, kerana kandungannya boleh jadi terlalu keras. Serum ini pun baik digunakan di malam hari, kerana kandungan asid di dalamnya cukup sensitif terhadap sinar matahari. Kecuali jika anda memakai sunscreen dengan baik.

Untuk mengatasi masalah jerawat, anda boleh juga memakai serum tea tree dari The Body Shop ini. Serum wajah ini memiliki tekstur ringan dengan kandungan Community Trade Organic Tea Tree Oil dari Kenya. Fungsinya adalah untuk membantu mengatasi jerawat, membuat wajah terasa lebih halus dan bersih, serta mengawal minyak dengan mengurangi kilap di wajah.

Kemerahan di wajah kerana jerawat juga boleh berkurang dengan memakai serum ini. Dalam waktu 4 minggu pemakaian, hasilnya kulit yang lebih bersih, mulus, dan bebas jerawat.

Sebilangan besar serum Vitamin C pasti akan berubah menjadi warna coklat tembaga apabila terdedah kepada cahaya matahari, panas, dan udara kerana pengoksidaan. Walau bagaimanapun, perubahan warna ini juga merupakan cara untuk membuktikan kesucian serum Vitamin C anda.

Serum ini mengandungi 21.5% Vitamin C, yang sangat pekat, oleh itu disarankan agar serum disejukkan sebaiknya dibuka. Ini juga menjadikannya sempurna untuk memerangi hiperpigmentasi, perubahan warna, bekas jerawat dan kulit kusam! Bahkan formula ini menjadi tidak melekit dan lebih berkesan dengan senarai ramuannya yang baru.

Sekiranya anda berurusan dengan rosacea, sudah tiba masanya untuk mencuba serum muka drug store terbaik ini. Ia mengandungi ekstrak tumbuhan yang menenangkan dan air mata air termal untuk mengurangkan kemerahan, baik jangka pendek mahupun jangka panjang.

Ya, serum ini betul-betul dapat memudarkan parut jerawat anda, bintik-bintik gelap, dan melasma dengan serum muka. Bahan unggul adalah hidrokuinon, agen pencerah yang menghalang pengeluaran melanin pada kulit. Gunakan sekali sehari untuk mendapatkan semua manfaat pencerahan kulit, tetapi peringatan serum ini agak kuat, jadi langkau yang ini jika anda mempunyai kulit sensitif.

Retinol atau  Vitamin A, adalah ramuan lain yang sangat berkesan dan disukai oleh pakar. Pada dasarnya, retinol meningkatkan sintesis kolagen dan membantu memperbaiki semula parut. Secara sederhana, retinol sebenarnya membantu menebalkan kulit dengan meningkatkan penghasilan kolagen. Proses “penebalan” ini kemudiannya akan membantu mengisi kekosongan, menutup bekas luka. Biofinest’s Retinol Serum diformulasikan dengan Vitamin A, C, E, Hyaluronic Acid, Niacinamide, dan Amino Acid Blend. Ia 100% tulen dan organik, dan sesuai dengan semua jenis kulit!

Memasangkan derma-roller anda dengan serum sangat penting kerana ia berfungsi sebagai “penyangga” antara kulit anda dan lonjakan kecil, dan bahkan meningkatkan penyerapan serum. Serum Pembaharuan Intensif Dr Wu dengan Asid Mandelic 18% menyentuh titik manis kerana ia tidak mengandungi bahan-bahan kasar dan ‘reaktif’, tidak seperti serum khas untuk bekas jerawat, yang berpotensi merosakkan kulit ketika digunakan dengan jarum. Ini mempunyai Mandelic Acid yang merupakan versi AHA rata-rata yang lebih ringan, dan kandungan Beta-Glucan dalam serum ini memberikan kesan menenangkan dan menghidrat yang tahan lama.

Derma-rolling dan jarum mikro pada dasarnya adalah jenis amalan penjagaan kulit yang sama. Bergantung pada ukuran paku, ia digunakan untuk merawat keadaan kulit yang berbeza. Walau bagaimanapun, kebanyakan penggelek derma di rumah dilengkapi dengan jarum dalam ukuran (rata-rata 0.5mm) yang akan menyebabkan kecederaan mikro untuk meningkatkan pengeluaran kolagen anda, yang seterusnya membantu menghilangkan bekas jerawat, lingkaran hitam dan bawah mata beg, kulit kendur dan banyak lagi!

Vitamin E adalah nutrien dan antioksidan penting untuk kulit. Ia juga terkenal dengan sifat penyembuhan dan anti-penuaan. Serum Vitamin E Cosmoderm diselitkan dengan Rosehip Oil untuk mempercepat penyembuhan parut, stretch mark, luka bakar dan juga cacar air sambil melambatkan sebarang tanda penuaan.


‘Thread’ Menarik Pasal Bibir Kering & Produk Drugstore Paling Sesuai Digunakan Perkongsian Dari Netizen

Senyuman lahir dari bibir yang cantik tanpa ada sebarang masalah. Namun ada juga dalam kalangan kita yang sering terdedah dengan masalah bibir kering atau menggelupas. Situasi ini tidak membolehkan kita untuk menyapu apa-apa gincu bibir kerana takut mendatangkan masalah lebih teruk. Namun thread mengenai penjagaan bibir kering ini sedikit sebanyak dapat membantu bagi hijabi yang ada masalah ini. Tweet ini juga turut mendapat retweet yang postif dari netizen. Rata-rata berkongsi cara mereka menjaga dan memilih produk bersesuaian untuk bibir.

Sebelum ini diingatkan pada mereka yang mempunyai masalah bibir kering supaya tidak melakukan beberapa amalan ini.

Ini kerana boleh menyebabkan bibir menjadi rosak terus. Turut dinasihatkan agar minum air putih yang banyak dan memakai pelembap bibir bersesuaian.

Kebanyakan produk dicadangkan netizen senang untuk didapati di drugstore yang dijuil pada harga berpatutan.

Malah ia juga lebih selamat dan jangan sesekali membeli produk tiruan kerana boleh menyebabkan masalah jadi lebih teruk.


8 Trik Untuk Tampil Hebat & Bergaya Buat Hijabi Yang Pertama Kali Bertudung. No 1 Paling PENTING!

Bagi mereka yang baru berhijab pasti agak sukar memilih hijab bersesuaian. Misalnya jika anda tersalah pilih akan menampakkan diri seperti memakai kain keras yang kejung dan menyebabkan penampilan sedikit cacat.

Namun usah risau, HIJABISTA senaraikan beberapa tip dan trik bagi mereka yang baru berhijab untuk nampak cantik dan menarik sepanjang hari. Ayuh, buat pilihan dengan betul hijab apa sesuai digayakan supaya penampilan tetap menyerlah walaupun pertama kali berhijab.

Fabrik yang mudah menyerap peluh seperti kain kapas dan kain bawal. Jangan memilih jenis satin kerana ia akan merosakkan penampilan anda ketika berpeluh. Namun, jika majlis diadakan di tempat yang berhawa dingin mungkin tidak salahnya untuk menggayakan apa sahaja jenis material hijab.

Hijab berona gelap dan kusam. Selain memberikan impak gaya yang kurang menarik, ia juga akan membuatkan akan berasa sedikit panas kerana faktor warnanya.

Untuk anda yang bertubuh sedikit besar, elakkan padanan corak berbunga besar untuk kombinasi hijab dan baju kurung. Apa kata anda gayakan busana kurung polos bersama hijab berbunga. ‘Less is more’.

4. Untuk mendapatkan penampilan yang lebih manis, pilih seleksi hijab berona pastel seperti merah jambu lembut, biru air dan juga kuning langsat.

5. Untuk anda yang lebih berani, tidak salah untuk menggayakan seleksi hijab berona neon dan terang. Pasti penampilan anda akan lebih wow!

6. Usah gentar untuk bergaya sedikit luar biasa. Dewasa ini, banyak koleksi hijab yang glamor dan ditaburi permata. Ayuh, kita gayakan.

7. Pilih aksesori hijab seperti kerongsang dan pin yang comel. Bagi hijab yang polos, anda digalakkan untuk menjadikan kerongsang sebagai hiasan, namun jika sarat dengan corak, tidak digalakkan untuk bergaya berlebihan. Kalung bib juga pelengkap riasan wajahmu…cubalah!

8. Usah terlalu motif sarat; terkadang ia tidak secocok dengan kita. Berpada-padalah dalam memilih motif hijab.

Ayuh, pilih hijab yang sesuai dengan bentuk wajah!

Pemilik wajah bujur boleh menggayakan pelbagai fesyen hijab kerana empunya wajah ini mempunyai raut yang versatil. Setiap gaya kena dengan si pemakai dan jika mahu tampil berani, cuba gaya ‘turban’ atau semi-‘turban’ untuk kelainan.

Bagi mereka yang berwajah petak, kebiasaannya tulang rahang akan lebih menonjol. Elakkan dari memakai hijab yang melekat di wajah kerana ia hanya akan memberi fokus kepada tulang rahang tersebut sekali gus membuat anda tampil garang dan agak maskulin. Sebaliknya, pilih stail hijab yang boleh membuatkan wajah tampak bujur. Untuk mendapatkan efek ini, bentuk hijab di bahagian rahang serta dagu agar ia tampak bujur atau bulat. Dedahkan bahagian tulang pipi dan dahi kerana ia berkesan untuk memberi ilusi wajah agar tampil lebih panjang.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kecutkan Jerawat & Jadikan Kulit Lebih Licin & ‘Flawless’ Hanya Dengan Kiub Ais Aloe Vera. Ini Caranya

Pelbagai cara dibuat untuk kecutkan jerawat. Selain gunakan tomato yang dibekukan dan dibuat seperti masker, aloe vera juga mempunyai banyak khasiat dan salah satunya boleh kecutkan jerawat.

Seperti yang kita maklum, lendir lidah buaya ini boleh juga terus disapu pada wajah dan biarkan kering. Kemudian barulah dibilas dengan air bersih.

1. Ambil aloe vera dan buangkan duri di kiri dan kanan dan juga kulit bahagian bawah (yang melengkung ke dalam).

2. Ambil sudu dan korek isinya isi dalam mangkuk.

3. Masukkan isi tadi dalam blender dan kisar hingga hancur. Tak perlu tambah air kerana lender itu memudahkan proses kisaran.

4. Masukkan dalam acuan air batu bentuk kecil-kecil. Penuh bekas berkenaan. Kemudian masukkan dalam bahagian sejuk beku.

1. Keluarkan kiub dan oleskan di bahagian wajah sampai kiub mencair. Biarkan kering dan jadi seperti masker.

2. Kemudian basuh dan hasilnya kulit jadi lembut, licin dan ‘flawless’.

3. Boleh dibuat 3 kali seminggu sekali. Insya-Allah cara ini akan dapat memelihara dan memperbaiki kulit anda.

SUMBER: THE SISTERS COOKING PROJECT VIA PETUA IBU


15 FORMULA Buat Hijabi Yang Mahu Sentiasa Tampil CANTIK & MENAWAN. No 7 Paling JARANG Dilakukan!

Setiap individu tidak kira lelaki atau wanita pasti mahu tampil cantik, kacak dan menawan. Cantik itu juga sebenarnya satu seni. Erti cantik bagi setiap individu berbeza. Pada anda mungkin wanita yang memiliki kulit putih itu cantik tetapi mungkin tidak bagi pandangan rakan anda.

Semua orang berhak untuk berasa cantik. Jadi, sebelum memulakan rejim kecantikan diri, jom ikut 15 formula cantik khusus untuk anda. Cantik tidak bermakna anda perlu tampil sempurna sepanjang masa. Tidak salag untuk menjaga anugerah yang dikurniakan Allah dengan sebaiknya.

Tahukah anda bahawa penggunaan pelembap wajah yang kerap membantu mencerahkan kulit di samping membuat wajah anda bersinar sepanjang hari. Jangan lupa untuk menyapu pelembap pada wajah sebelum keluar rumah ya!

Setiap kali anda menyikat rambut, ia akan membawa segala kotoran, minyak, kulit mati dan kelemumur. Oleh itu, anda perlu membersihkan sikat rambut menggunakan air suam bersama syampu atau sabun dan rendamnya selama 10 minit. Barulah rambut anda sihat dan bebas dari kotoran.

Gula mampu menghaluskan tumit kaki yang pecah-pecah. Caranya, campurkan dua sudu makan gula pasir kasar dan satu sudu teh minyak zaitun. Campurkan sehingga likat kemudian gosokkan pada bahagian kaki terutamanya tumit anda. Biarkan selama 15 minit dan cuci menggunakan air suam.

Rawatan kulit penting untuk mendapatkan kulit yang sihat. Apakah ciri kulit yang sihat? Ia sentiasa segar, bercahaya, anjal, mulus, lembut dan cerah. Malah, ia juga memiliki kelembapan secukupnya dan mempunyai kedutan yang sesuai dengan usia anda.

Air panas yang terkena pada kulit akan membuatkan kulit menjadi kering. Malah, rambut juga mudah rapuh dan gugur. Jika mahu mandi menggunakan air panas, pastikan anda bilas rambut dengan air sejuk untuk mengelakkan rambut rapuh. Air panas mampu mengeringkan pori rambut dan akhirnya merosakkan akar rambut.

Sebelum memakai maskara, oleskan bedak bayi telebih dahulu pada bulu mata anda menghasilkan bulu mata yang lebih tebal. Dengan bedak bayi, anda boleh mendapatkan bulu mata yang tebal dan lentik.

Facial massage atau urutan wajah sangat baik untuk menjaga kecantikan kulit wajah. Dengan rutin ini, kulit wajah anda akan jadi lebih relaks dan anjal.

Percaya atau tidak, cuka epal dikatakan mampu mencerah dan memutihkan kulit anda. Anda hanya perlu campurkan beberapa camca sudu cuka epal dengan air hangat. Kemudian, sapukan pada seluruh wajah, biarkan selama 30 minit dan bilas. Cubalah!

Anda mempunyai masalah kulit seperti jerawat atau bekas jerawat? Apa kata cuba luangkan masa untuk melakukan olahraga. Ketika kulit anda berpeluh, pori-pori akan terbuka dan peluh akan mengeluarkan racun serta kotoran pada kulit. Hasilnya, kulit akan kelihatan bersih, halus dan masalah jerawat juga mula berkurangan.

Minyak kelapa berfungsi untuk menyembuhkan pelbagai jenis masalah kulit termasuklah jerawat. Minyak kelapa alami mengandungi dua elemen penting untuk menyembuhkan jerawat iaitu lauric acid dan capric acid. Kedua-dua elemen ini secara natural berperanan sebagai anti-bakteria dan sangat efektif dalam membasmi bakteria pada jerawat.

Anda tidak digalakkan untuk berkongsi alat solekan kerana ia akan menyebabkan anda turut berkongsi bakteria yang boleh menyebabkan jangkitan atau masalah kulit. Jadi, elakkan meminjam sebarang alat solek jika anda tidak mahu berkongsi kuman.

Selain berfungsi sebagai minuman, jus lemon juga dikatakan mampu membantu mencerahkan kulit. Namun begitu, jangan terlupa bahawa jus lemon yang terkena pada kulit dalam jangka masa yang lama boleh memberi implikasi yang tidak baik untuk kulit ia boleh menyebabkan kulit kerengsaan dan kekeringan.

Jika sebelum ini anda menggunakan minyak zaitun untuk memasak, jangan terkejut kerana minyak zaitun juga turut digunakan untuk kecantikan. Minyak zaitun mengandungi vitamin E, vitamin A, mineral dan lemak baik. Ia mampu membuatkan kulit anda tampak lebih muda serta menjaga kelembapan dan kelembutan kulit.

Ada fakta menyatakan bahawa kerap mencuci muka adalah lebih baik. Sebenarnya, kerap mencuci muka boleh menyebabkan kekeringan dalam jangka masa yang panjang. Pencucian wajah yang betul adalah dua kali sehari iaitu pada waktu siang dan malam. Ia cukup untuk mendapatkan kulit yang sihat.

Bunga matahari sangat popular untuk tujuan perubatan dan kecantikan. Bijinya mempunyai antioksidan dan vitamin E yang membantu memulihkan cela, luka-luka kecil dan kesan terbakar pada wajah. Minyak bunga matahari pula berfungsi untuk menyihatkan struktur rambut.


Selain ELFIRA LOY, Wawa Zainal & Rozita Che Wan Juga Antara Selebriti Yang Turut Pergi Menunaikan UMRAH. Semoga Dipermudahkan Segala Urusan!

Seperti yang diketahui ramai, Elfira Loy sudah pun berlepas ke Tanah Suci untuk menunaikan umrah bersama ahli keluarganya empat hari yang lalu. Syukur kerana dalam usia yang muda, Elfira Loy telah dijemput Allah untuk menjejakkan kaki di sana. Bukan semua berpeluang untuk merasai pengalaman ini.

Hijabista sendiri berasa sungguh teruja melihat gambar-gambar serta insta story yang dikongsikan oleh Elfira sendiri di laman Instagram miliknya. Memang manis, sopan dan cantik Elfira Loy dengan jubah, tudung labuh dan niqabnya. Terserlah keayuannya.

Dalam satu gambar yang dikongsinya di Instagram, Elfira turut meluahkan rasa gembiranya kerana dijemput Allah untuk menjejakkan kaki ke Tanah Suci. Difahamkan pada awalnya Elfira tidak dapat melalakukan umrah kerana berada dalam keadaan yang ‘tidak suci’. Namun, berkat doa, zikir sepanjang jalan dan usaha, akhirnya dia berjaya juga melakukan umrah pertamanya. Elfira akui memang sebak.

Selain Elfira Loy, terdapat beberapa selebriti lain yang turut terbang ke Tanah Suci untuk menunaikan umrah. Antaranya ialah Wawa Zainal dan Rozita Che Wan. Wawa Zainal telah ke Tanah Suci ditemani ayahnya kerana suaminya, Aeril Zafrel tidak dapat ikut serta disebabkan ada urusan kerja yang perlu diselesaikan.

Manakala Rozita Che Wan pula ke Tanah Suci ditemani suaminya, Zain Saidin. Nampaknya kali ini Rozita dan Zain menunaikan berdua tanpa ditemani anak-anak.

Apa pun, Hijabista doakan segala urusan mereka dipermudahkan dan mendapat umrah yang mabrur. Alhamdulillah mereka semua telah dijemput ke rumah Allah. Doakan agar satu hari nanti kita semua dapat menjejakkan kaki ke sana pula. InsyaAllah…


7 Trik Yang Boleh Membuat KERETA Anda Tahan LEBIH LAMA. #3 Sering Berlaku Pada HIJABIS Tolong Elakkan Tabiat Ini.

Tidak semua hijabis berfikiran panjang tentang penjagaan kereta mereka dengan sewajarnya. Tetapi jika anda berhati-hati dan mengikuti beberapa peraturan yang mudah, anda boleh mengelakkan perkhidmatan dan penyelenggaraan yang mahal dan menghalang kereta daripada rosak.

Hijabista suka mencari dan berkongsi petua yang menjadikan hidup kita lebih mudah. Khususnya untuk hijabis, kami mengumpulkan beberapa helah yang akan membantu kereta anda bertahan lebih lama.

Selalunya, tekanan tayar menjadi terlalu rendah atau tinggi dan ia meningkatkan penggunaan bahan api dan memberi kesan buruk kepada kemahiran kereta. Contohnya, ia boleh menyebabkan tergelincir atau mengalami kemalangan.  Untuk mengelakkan situasi ini, anda perlu menukar tayar pada masa yang tepat. Pertama, jangan lupa tentang perubahan tayar bermusim. Kedua, tayar depan dan tayar belakang sekurang-kurangnya setahun sekali.

Percepatan tajam dan brek secara tiba-tiba membahayakan kereta. Mereka melakukan nombor pada sistem yang berbeza di dalam kereta: contohnya, kotak gear dan enjin yang mengalami tekanan pad brek dan cakera brek haus dengan cepat, kebolehkerjaan brek berkurang dan anda lebih cenderung untuk mengalami kemalangan.

Ini sering terjadi pada hijabis yang tidak endahkan perkara ini dan berfikiran asal boleh. Pakir kereta bukan mudah terutama untuk mereka yang tidak mahir dan beginner. Sebagai peraturan, pemandu sering beralih dari maju ke mundur tanpa berhenti sepenuhnya kereta apabila mereka letak kereta. Elakkan kebiasaan ini, kerana ia memerlukan alat pada transmisi automatik dan membawa kepada pembaikan yang mahal.  Anda harus berhenti sepenuhnya kereta dan hanya kemudian menukar gear.

Dengan bantuan simbol di papan pemuka kereta, itu adalah amaran kepada anda bahawa ada sesuatu yang salah atau sistem mengalami perubahan. Sebagai contoh, suhu enjin terlalu tinggi, sesuatu yang salah dengan sistem elektrik atau tahap bendalir brek terlalu rendah. Pergi ke kedai pembaikan kereta secepat mungkin: ia akan membantu anda untuk mengelakkan pembaikan yang mahal atau kemalangan.

Salah satu sebab yang paling kerap mengapa mengabaikan tempoh masa penyelenggaraan. Dengan cara ini, ini adalah cara utama untuk mencegah pembaikan kereta mahal. Contohnya, setiap 620 batu perbatuan kereta anda perlu menyemak minyak anda dan setiap 250 batu anda perlu menukar penapis udara.  Cuba lulus pemeriksaan setiap tahun dan jangan lupa tentang ujian eveyday (tahap minyak enjin, tekanan tayar, kaca depan, dan sebagainya.) Perlu diingat bahawa penyelenggaraan rutin akan bergantung pada musim dan perbatuan.

Beban yang berlebihan berbahaya bagi hampir semua sistem kereta: suspensi, stereng, transmisi, tayar, dan enjin. Selain itu, tabiat jenis ini meningkatkan penggunaan bahan bakar dan memberi kesan negatif terhadap pengendalian kereta di jalan raya.  Untuk mengelakkan ini, pemandu perlu mengenali kapasiti muatan maksimum untuk kereta mereka dan mematuhinya. Ia juga disyorkan supaya anda menyingkirkan semua barangan yang tidak berguna di dalam kereta dan hanya membawa barang yang di perlukan.

TIP: Bawang putih mampu membaiki cermin kereta retak. Ini caranya mura dan cepat.

Bawang putih terkenal kerana rasa dan aroma yang ia menambah kepada hidangan masakan kita. Tetapi adakah anda tahu bahawa ia berfungsi keajaiban apabila ia berkaitan dengan penyelenggaraan kereta? Anda hanya perlu mengambil bawwang putih potong dengan memanjang di tengah, gosok tepi potong di atas retak, dan lapkan jus yang berlebihan dengan tuala atau kertas. Sudah tentu, ia bukan satu penetapan profesional, tetapi ia akan membuat retak menjadi lebih tidak kelihatan buruk sehingga anda boleh membaikinya.

Kongsi petua untuk membuat kereta anda tahan selamanya? Berkongsi dengan kami dalam ruang komen!

SUMBER: BRIGHTSIDE


Dapat Ribuan Share, Wanita Ini Kongsi Cara Pantas Bagi Merawat Kulit Breakout Dengan Selamat

Bila kulit wajah kita breakout, pasti kegusaran akan melanda diri.Rasa malu dan rendah diri dengan orang sekeliling pun ada apabila orang asyik memerhatikan wajah kita. Sedihla macam ni sis. Kita mesti idamkan kulit yang flawless, glowing dan tanpa cela kan?

Biasanya breakout terjadi di sebabkan banyak faktor. Ni adalah faktor-faktor yang mungkin menyebabkan kulit anda mengalami breakout.

☁Hormon
Kelenjar sebaceous mengembang dan mengeluarkan lebih banyak sebum di bawah pengaruh hormon. Mungkin juga disebabkan datang bulan.

☁Stress
Lagi banyak stress, lagi banyak jerawat akan keluar. kenapa? sebab adrenalin dan hormon androgen akan keluar secara berlebihan bila stress dan jerawat pun berlumba-lumba jugalah kat kulit.

☁Penggunaan Produk Kosmetik
Tak cuci dengan betul, berkongsi tools mekap, tak cuci tools mekap dengan bersih juga boleh jadi punca. Kandungan produk yang digunakan berkemungkinan jadi salah satu penyumbang kepada breakout.

☁Persekitaran
Keadan cuaca seperti terlalu panas yang memgakibatkan kulit peluh dan berminyak.

☁Makanan
Makanan yang terlalu berminyak dan pedas boleh mendorong dan mengaktifkan jerawat.

☁Ubat-ubatan
Efek dari ubat-ubatan yang di ambil juga diet yang tidak seimbang.

1. Dahi
?Tidur tak menentu
?Diet tidak seimbang
?Pemakanan tidak seimbang

2. Pipi Kanan
?Terlebih pengambilan produk tenusu

3. Pipi Kiri
? Alahan dan stress

4. Hidung
?Penghadaman dan aliran darah tidak lancar

5. Mulut/Dagu
?Hormon tidak seimbang
?Stress
?Masalah buah pinggang

Kalau baca dari list ni pon kita semua faham tanpa perlu di ulas dengan lebih panjang. Betul kan?

Cuba korang perbaiki semua list kat atas ni dan tengok result dia macam mana. At least sebulan. Mesti korang bangga dengan hasil dia.

Kulit jangan sentuh sesuka hati, tangan kita ada bakteria. Dah la lepas melombong tetiba pegang pipi, ehh !!?

Minum air kosong ikut keperluan. Wajib. Jangan asyik milo kepal je. Air manis penyumbang jerawat tau tak??

Tidur secukupnya 7 – 9 jam. Tapi betul la tidur ni paling susah nak buat. ?

Handphone kita kilik 24/7 kadang masuk toilet pon bawak. Duduk meja makan pon bawak. Lepas tuh ketak dalam poket baju/seluar ata beg yang dalam tuh macam-macam ada. Lepas tuh bergayut elok je letak dekat pipi dan muka. ?

Jadikah pengguna bijak. Tak salah invest pada skincare yang lebih baik. Mahak pon takpela muka ni ada satu je. Nak biar elok.?

Yang sarung bantal tuh mungkin tak ramai yang cakna. Tapi kat situlah bakteria bermula dan membiak di muka kita ni. Kita syok tido konon bantal best padahal? Sambung sendiri ?

Pakai sunblock tau. Kadang kulit yang terlalu terdedah boleh merosakkan kulit. Jadi hati-hati.?

Yang penting kandungan produk yang di guna tidak merbahaya. Jangan taksub nak cepat sembuh. ?

Jerawat ni kalau picit dia sama ada kecut takpon dia makin merebak. Dah tuh tinggal parut. No no no ?

Ni adalah antara produk yang anda boleh cuba. Semua produk ini adalah berdasarkan review dari pembaca dan pengguna yang telah berpuas hati.

Suka di ingatkan yang tak semua orang sesuai. Tapi kebarangkalian 70% bakal tamatkan masalah breakout dengan list barangan ni.

Yang penting kita try and error. Semua dalam list ni boleh dapatkan dari farmasi.

1. Cetaphil Oil Skin Cleanser
Sangat sesuai di gunakan sekiranya anda ada masalah breakout. Tekstur dalam bentuk gel di mana lepas cuci muka pon kulit masih lembap.

2. Himalaya Purifying Neem Face Wash
Paling femes dalam menghapuskan jerawat. Tapi ada yang tak sesuai. Jadi boleh cuba kalau nak tau sesuai ke tak sesuai.

3. Safi Gamat Pembersih Muka Anti Jerawat
Sangat best, jerawat kecut kulit lebih bersih dan jerawat pon segan nak datang lagi.

4. St. Ives Green Tea Face Skrub
Yang ni lebih sesuai kerana tekstur lebih halus. Kalau skin tengah breakout elakkan skrub terlalu kerap dan jenis skrub yang kasar nanti sakit kulit akan makin merebak.

5. Simple Soothing Facial Toner
Toner wajib ya. Toner ni sangat sesuai dan harga mampu milik. Takde warna takde bau.

6. Aiken Tea Tree Toner
Toner ni tanpa bau dan toner ni membuang kotoran yang melekat di muka,serta mengecilkan pori muka

7. Esentiel Calamine Lotion
8. Mario Badescu Drying Lotion
Dedua ni untuk jerawat dan boleh rawat iritasi pada kulit. Tekstur macam bedak sejuk. Best.

9.True Island Honey Bee Venom
Ni antara moisturizer paling ajaib sebab ada kandungan racun lebah dan madu. Macam yang kita tau racun lebah mampu mengubati jerawat dan madu sangat elok untuk kulit.

10. 11. 12. 13
Ni adalah antara ubat atau dalam bahasanya ‘lotion’ yang paling elok anda cuba sekiranya anda ada jerawat. Ia dalam bentuk cecair yang mudah resap. Di jamin pakai dalam 1 minggu pon jerawat dah kecut dan nyah terus.

Selamat Mencuba ?

Syarat wajib !

Pengambilan air putih adalah mengikut berat badan. Cara pengiraan adalah 1 liter untuk setiap 25kg berat.

Jadual atas ni yang ibu buat adalah *anggaran keperluaan. Jadi pandai-pandai la korang ye bajet2 lebih kurang.

Air ni tak boleh banyak sangat minum. Macam tumbuhan bila terlalu kurang tak boleh terlalu lebih pon tak boleh jugak. Tapi kalau nak cepat pulih wajib ambil air putih.

Ni antara penawar kepada masalah kulit anda. Jadi anda sangat di galakkan untuk simpan siap-siap list ni nanti bila nak guna semua bahan dah tersedia.

Madu :
Membersihkan Liang Pori. Menghilangkan sel kulit mati. Menyembuhkan luka.

Pisang :
Pisang mempunyai beberapa kandungan gizi yang sangat baik diantaranya Vitamin B, B6, C, Magnesium, Kalsium, Fosfor dan Besi. D

Lemon :
Baik untuk kesihatan tubuh dan kecantikan wajah iaitu vitamin B, vitamin C, protein, karbohidrat, dan potanium. Buah yang memiliki rasa manis keasam-asaman ini berperanan sebagai antibakteria dan antiseptik.

Kunyit :
Kunyit kaya akan vitamin B6, C, zat besi dan magensium. Selain itu juga mengandung sifat anti aging dan dapat membantu mencegah munculnya garis-garis halus.

Betik :
Buah betik bukan sahaja bermanfaat untuk kulit tetapi ia juga membantu menjadikan muka kelihatan lebih segar dan awet muda.

Tea Tree Oil :
Untuk mengecutkan jerawat serta menghilangkan parutnya dengan kadar segera.

Telur :
Dalam putih telur ada lima komponen enzim lysozyme, riboflavin, protein, kalium, serta magnesium di mana sangat baik untuk wajah kita. Protein yang terkandung di dalam putih telur dapat menggalakkan pertumbuhan sel-sel kulit yang baru jadi wajah automatik kelihatan lebih bersih, cerah dan memudarkan kedutan serta garis halus.

Cuka Epal :
Mengandungi good enzymes, bacteria, pectine, minerals. Benda ni semua bagus untuk kulit kita.

Ibu nak kongsi cara ibu pulak rawat breakout. Harap korang sudi baca. Tips ni mungkin ada yang sesuai ada yang tidak. Tapi kita boleh boleh cuba.

Ibu breakout teruk akhir tahun 2016 sebab masa tuh decide untuk stop segala jenis produk warna warni di aidilfitri tuh. Sebulan free kan muka dan masa tuh la segala jenis mak nenek jerawat keluar. Tapi redha sebab memang niat nak betulkan jalan balik. Terlalu lama sesat ?

So masa breakout kita tak di galakkan pakai sebarang mekap untuk elakkan muka jadi lagi teruk. Cuma perlu pakai sunblok untuk pastikan kulit terlindung dari sinar uv. Tapi gigih tetap cantikkan kening dan pakai liptint.

Lepas survey dan survey akhirnya ibu jumpa produk yang paling suits dengan skin ibu. Masa tuh produk ni selalu berlegar-legar di wall ibu. Ye produk ni dari Korea. Kadang on off jugak jerawat ni sebab hormon, kadang stress dan kadang tak cukup tidur. Haihh.

Gambar kecik-kecik yang bawah sekali tuh lepas 1-2 bulan kejadian. Sebelah kanan tuh setahun selepas kejadian.

Tips :

⚫First ibu buat double cleansing start dengan cetaphil, lepas tuh pakai cleanser honey bee. Jangan risau tak kering kan kulit pon sebab dedua ni masih melembapkan kulit.

⚫Dalam seminggu atau 2x seminggu ibu skrub guna Green Tea dan Honey Bee Goomage untuk make sure sel kulit mati dapat di singkirkan. So proses nak baik kan kulit lagi cepat. Dedua ni pon ok sebab tekstur dia lebih halus dan tak menyakitkan kulit. Oh ya goomage tuh ada almond oil memang lepas skrub kulit masih lagi lembut.

⚫Wajib tiap-tiap malam bila lepas cuci muka ibu tuam muka dengan ais tomato ni. Kesan dia pada kulit pori kecik, jerawat kecut dan parut pudar. Kesan nak pulihkan kulit berganda-ganda pantas.

⚫Yes serum ni memang masa memula pakai tak sangka la result dia sangat memuaskan padahal baru firstime dalam hidup pakai serum. Tekstur kulit berubah lebih pejal. Parut hitam pudar. Ada jeragat halus halus gone. Dan deep scar dah tak berapa deep. Tapi yang ni ambik masa sikit la. Yang penting konsisten.

Tips :

⚫Paling risau nak cuba mask yang selain dari buat sendiri sebab selalu naik rashes. Tapi pakai yang ni alhamdulillah best. Maybe sebab kandungan timun dan almond kot so boleh serasi dengan kulit.

⚫Oh ya untuk toner ibu just pakai lemon yang di campur dengan air. Alhamdulillah serasi. Lupa nak snap pic time tuh. Sekarang pakai toner alaska.

⚫Moisturizer Honey Bee ni ada racun lebah. Kalau jerawat ni memang makanan dia la. Dia bagi kaw kaw sampai jerawat nak datang balik pon takut. Kulit jadi sangat moist.

⚫Ibu jugak ada ambik supplement vitamin C ni untuk percepatkan proses dari dalam. Cebion ni tak rasa macam makan vitamin sebab sedap gilos. Jadi takla rasa terbeban. Sebab biasanya kalau dengar je ubat terus malas.

⚫Selain tuh ibu akan buat diy mask 2-3 kali seminggu wajib. Sekarang dah tahap addicted. Setiap kali rasa kulit nak buat hal. Diy mask la penawar.

Boleh tengok perubahan tekstur kulit kepada lebih pejal akibat penangan susuk lebah. Parut hitam pudar. Jerawat bertempiaran lari. Ni hasil lebih kurang 1-2 bulan dengan syarat gigih dan rajin amal.

Nak rawat breakout please jangan tepek terlalu banyak benda atas muka. Muka pon kadang need a break jugak. Ni ibu sediakan checklist siap-siap untuk korang.


Ikut 6 Langkah Bijak Tip Solekan Ini Untuk Hasilkan Selfie Lebih Gorgeous. Rugi Tak Cuba!

Selfie tidak salah. Tetapi kadangkala kita perlu ambil sehingga 10 ke 20 keping gambar baru ada yang berkenan atau cantik untuk di muat naik ke laman sosial. Bentuk wajah dan bentuk badan mungkin akan memberi kesan tetapi ianya bukanlah satu penghalang. Tetapi apa sebenarnya punca gambar selfie anda tidak cantik? Kesalahan solekan adalah jawapan yang paling tepat.

Ketahui antara kesalahan solekan yang boleh menjejaskan kualiti selfie anda:

Sebenarnya jika anda mahu ambil gambar selfie yang tampak natural, anda tidak perlu mengenakan bedak asas. Tapi paling penting, jangan tinggalkan pelembap dan primer.

Walaupun efeknya tidak kelihatan di dalam foto (seperti anda memakai bedak asas), tetapi ia membuatkan wajah tampak bermaya dan lebih segar. Sebenarnya, inilah rahsia kebanyakan selebriti yang mengambil foto selfie tanpa mekap.

Walaupun anda terasa ingin bermekap tebal, dua krim tadi harus anda kenakan pada wajah.

Tahukah anda, menggaris mata dengan warna hitam akan menyebabkan mata anda kelihatan kecil? Untuk menyerlahkan bentuk mata, gunakan penggaris mata rona tanah.

Lebih cantik jika anda gariskan mata anda dengan pembayang mata.

Jika anda mengenakan gincu, jangan sesekali abaikan kesihatan bibir anda. Oleskan pelembap bibir terlebih dahulu sbeelum mengenakan gincu.

Gagal mengenakan pelembap bibir akan menyebabkan bahaian itu mengalami kekeringan dan kelihatan ‘pecah-pecah’. Oh, sangat tidak cantik!

Ramai yang bermekap tanpa meletakkan concealer di bawah mata. Ia sebenarnya sangat penting untuk membuatkan mata anda kelihatan ‘terbuka’ dan lebih cantik apabila anda menggunakan highlighter pada tulang pipi.

Gunakan concealer satu tona lebih cerah dari kulit asal anda untuk mencerahkan wajah anda. Hati-hati, jangan sampai nampak perbezaan dua warna pada kulit wajah anda.

Salah tu kalau anda hanya mengenakan maskara pada bulu mata atas. Seeloknya, jika mahukan solekan anda pop-out dan mata anda kelihatan besar, anda seharusnya mengenakan masakara pada bulu mata di bahagian bawah juga.

Oles dua kali maskara pada bulu mata atas dan satu lapis lagi pada bahagian bawah. Bila nak bergambar, rona maskara terbaik adalah hitam pekat. Pastikan olesan bermula dari akar sehingga hujung maskara.

Kalau tak nak kelihatan terlalu pucat dalam gambar, anda harus kenakan sedikit pemerah pipi pada tulang pipiu. Ia akan menyerlahkan bentuk tulang pipi dan membuatkan wajah anda tampak segar.

Tidak perlu terlalu merah, pilih rona yang bersesuaian dengan mekap anda ketika itu, jika mahukan rupa natural, maka merah jambu lembut  buat si kulit cerah dan pic buat si hitam manis. Senang kan?

Moga anda akan lebih baik dalam ber’selfie’. Semoga berjaya! – hb


Singkirkan Blackhead & Whitehead Dari Wajah Hanya Guna Cleansing Oil, Wanita Ini Kongsi Caranya

Trend penggunaan pembersih wajah yang berasaskan minyak bermula di Korea. Penggunaan cleansing oil dapat membantu membersihkan liang pori yang tersumbat akibat penghasilan minyak pada kulit wajah.

Selain itu penggunaan cleansing oil juga membantu menyihatkan, membuang mekap jenis waterproof dengan mudah dan menghapus segala kotoran yang berasakan minyak pada wajah anda.

Pembersih jenis ini amat sesuai untuk semua jenis kulit wajah termasuklah sensitif. Apabila digunakan secara konsisten ia akan memberikan kesan kulit wajah yang sihat dan bersih daripada cela.

Penggunaan cleansing oil juga merupakan salah satu cara atau langkah untuk menyingkirkan whitehead dan blackhead pada kulit wajah.

Berikut dikongsikan cara-cara memakai Simple hydrating cleansing oil. Moga bermanfaat.

LANGKAH 1

LANGKAH 2

WAJIB BUAT

LANGKAH 3

Yang ni kali ke 2 urut, baru mula rasa berpasiaq jari tu sampai aku pulak geli kali ke 2 gosok dgn ayaq. Kali pertama aku takdan ambik gambaq sbb ayaq masuk dalam hidung mangsa ni dia celapak mangkit tapi tak keluaq apa sangat mungkin sebab dia baru nak proses kan.

Ini yang ketiga kali.

Ini kali yang ke empat.

Sebelum sapu cleansing lotion dan toner, pakai cleansing lotion supaya kulit jadi lembap.

Ini selepas selesai cleansing lotion dan toner. Bersih dan segar sahaja wajah.

MANFAAT PENGGUNAAN CLEANSING OIL
*Menghapus semua jenis mekap dan sunscreens lebih cepat dan mudah.
*Membuatkan kulit terasa kenyal dan halus.
*Mudah disesuaikan dengan jenis pembersih lain jika anfa ingin melakukan kaedah perawatan kuliot wajah cara double cleanse.

Cleansing oil yang bagus untuk kulit adalah yang tiada haruman. Ianya kaya dengan komponen yang dikenali sebagai gliserida, yang berfungsi untuk menghilangkan segala yang anda tidak inginkan pada kulit wajah anda selain memenuhi keperluan kulit yang lain seperti melembapkan kulit wajah.

Semua jenis kulit boleh menggunakan cleansing oil yang diformulasikan untuk dibilas dengan air dan tidak meninggalkan kesan berminyak. Bagusnya cleansing oil ialah ia dapat memenuhi keperluan anda untuk membersihkan mekap dengan lebih cepat dan berkesan.

Semoga perkongsian ini dapat membantu anda untuk menyelesaikan masalah whitehead dan blackhead pada kulit wajah.


Sherry Ibrahim & Didiyana Ehsan Kongsi Tip Penampilan Menarik, Elak Rambut Berbau Di Sebalik Hijab

Sebagai wanita berhijab yang sentiasa on the go, pastinya penampilan harus dititik beratkan. Bukan sahaja tampil cantik dari segi penggayaan busana, tetapi haruslah tampil cantik secara keseluruhan. Sayangnya kalau stail dah on point tetapi, rambut berbau dek penjagaan rambut yang tidak rapi.

Masalah bau kepam di sebalik hijab terjadi apabila wanita tidak mengeringkan rambut dengan baik. Apabila memakai hijab dengan rambut yang masih lembap, maka timbul bau tidak menyenangkan. Mungkin diri sendiri tidak perasan, tetapi orang sekeliling akan berasa tidak selesa. Bayangkan gaya dah menang, tapi berbau. It is a big no no!

Mengakui masalah rambut berbau bukan asing bagi wanita, dua figura popular dunia seni dan fesyen tanah air, Sherry Ibrahim dan Didiyana Ehsan berkongsi cerita ‘rambut’ mereka. Tampil berkongsi kisah berdama Hijabista, mereka memiliki pengalaman tersendiri tentang rambut yang berbau.

“Kalau untuk saya sendiri, cuci rambut setiap hari kerana apabila kita berhijab pastinya kulit kepala akan berpeluh. Tetapi bagi mereka yang tidak mahu mencuci rambut setiap hari, cucilah rambut sekurang-kurangnya dua hari sekali. Kemudian bila sudah cuci, pastikan keringkan rambut betul-betul.

“Jangan sesekali pakai tudung ketika rambut masih lagi basah, pilih syampu dan perapi yang bersesuai dengan keadaan rambut dan jangan lupa menggunakan serum rambut. Boleh pergi ke salun dan minta nasihat tentang perkara ini. Kalau nak tahu, bila dah berhijab, rutin penjagaan rambut akan menjadi lebih ekstra sebab rambut akan lebih terperap lama dan berpeluh,” ujar penata gaya hijab yang selesa dipanggil Didi ini.

Bagi Sherry Ibrahim pula, dia berpendapat yang penjagaan rambut adalah perkara penting yang perlu diutamakan wanita berhijab. Baginya, “Wanita perlu faham jenis rambut dan kulit kepala. Kita kena tahu jenis rambut barulah kita akan boleh beli produk yang bersesuaian untuk digunakan setiap hari. Produk rambut dan kulit kepala berbeza.

“Bagi mereka yang berhijab, saya saran agar melakukan rawatan sebulan sekali untuk rambut dan kulit kepala. Sebenarnya bila berhijab ni, banyak benda yang perlu kita jaga. Penjagaannya menjadi lebih banyak. Selain syampu, perapi gunakan juga tonik rambut. Lastly, jangan lupa keringkan rambut dengan baik sebelum pakai hijab. Rambut yang basah menimbulkan bau kepam yang kurang menyenangkan.”

Jika dilihat daripada perkongsian dua figura popular ini, pengeringan yang tepat sangat penting dalam langkah penjagaan rambut. Jika behijab lebih perlu extra care apabila melakukan pengeringan. Mengambil langkah terbaik, mereka turut berkongsi mengenai pengering rambut Dyson Supersonic yang efektif untuk membantu hijabi di luar sana siap quickly.

“Saya suka Dyson Supersonic sebab pengawalan haba yang sangat bagus. Kalau sesiapa yang pernah produk ini dan produk pengering rambut lain, ada perbezaannya. Dyson Supersonic habanya boleh dikawal dengan baik dan sewaktu saya cuba ia tidak menyakitkan kulit kepala.

Bagi saya orang yang bertudung, semestinya produk ini harus dibeli sebab ia adalah satu pelaburan yang bagus, bahkan ia turut didatangkan dengan peralatan lain yang sangat best. Bukan sahaja untuk orang bertudung, orang tak pakai tudung pun boleh guna,” kongsinya tentang Dyson Supersonic.

Bagi Sherry pula, pengalamnnya menggunakan Dyson Supersonic sangat menyenangkan tambahan pula untuk wanita yang mahu siap quickly. Ujarnya, “Pengering rambut sangat penting sebab kita perlu mengeringkan rambut dengan baik sebelum mengenakan hijab. Kita bukannya hairstylist, jadi Dyson supersonic sangat best sebab ia cukup mudah digunakan, ringan dan senang dibawa untuk mengenbara.

“Dyson Supersonic ni tidak mengeluarkan haba yang terlalu panas, jadi sesuai untuk kesihatan rambut. Kadang-kadang kalau menggunakan pengering biasa haba yang terlalu panas merosakkan rambut dan kulit kepala. Perkara ini harus dititik beratkan. Pembelian produk Dyson Supersonic ini merupakan pelaburan yang bagus.”

Mendengar perkongsian dua hijabi popular ini, sangat penting untuk menjaga rambut dan kulit kepala biar pun berhijab. Dengan pengering rambut Dyson Supersonic, hijabi di luar sana boleh siap quickly tanpa sebarang masalah. Bersiap dengan pantas, rambut terjaga rapi dan tiada bau kepam biarpun seharian kepala terlindung di sebalik hijab.

Untuk pengetahuan pembaca Hijabista, dihasilkan dengan objektif menjaga kulit kepala, Dyson Supersonic dilengkapi dengan pengalir angin mudah alih yang senang dipasang dan dicabut bagi memberikan pengaliran angin yang lebih lembut dan mengeringkan dengan cepat.


Penjelasan Ulama Mengabungkan Puasa Enam Dengan Puasa Qadha, Perhatian Untuk Wanita Yang Uzur

Puasa sunat semata-mata kerana Allah bukan kerana sakit atau ingin berdiet mempunyai kelebihan yang besar di sisi Allah swt dan sangat digalakkan oleh Rasulullah saw. Sebagaimana yang diketahui semua amalan sunat adalah sebagai penampal kepada mana-mana kekurangan dalam amalan fardhu.

Puasa enam hari pada bulan Syawal ini pula thabit dari sunnah Rasulullah SAW. Sempurnakan dahulu qada beberapa hari yang tertinggal, kerana kita tidak tahu apakah hayat dan kesihatan yang ada akan berterusan sehingga kita dapat menunaikannya di masa hadapan.
Puasa sunat Syawal sememangnya amat popular dalam kalangan masyarakat kita hari ini. Mereka yang ingin mengamalkan puasa sunat ini yang kerap berjaya menjadikan seseorang individu yang berpuasa itu bermegah dan riya’ dengan amalannya.

Nawaitu souma ghodin ‘an sittatin min syawwalin sunnatan lillahi taala
Niat puasa enam syawal dalam bahasa melayu:
Sahaja aku berniat puasa esok hari enam hari syawal kerana Allah Taala.

Abu Hurairah ra meriwayatkan bahawa Rasulullah saw bersabda, Allah SWT berfirman (dalam hadis Qudsi) maksudnya:
Setiap amal manusia adalah untuk dirinya kecuali puasa, ia adalah untuk-Ku dan Aku memberi ganjaran dengan (amalan puasa itu).”
(Rasulullah menjelaskan): “Demi Allah yang jiwa Muhammad berada di tanganNya, nafas orang yang berpuasa adalah lebih harum di sisi Allah berbanding wangian kasturi.”
– Muslim no: 1151

Selain hadis di atas, terdapat banyak hadis lain yang menerangkan kelebihan puasa sunat.
Abu Said Al-Khudri ra berkata:
Rasulullah SAW bersabda maksudnya:
“Sesiapa yang berpuasa satu hari pada jalan Allah, nescaya Allah swt menjauhkan mukanya dari api neraka selama 70 tahun”.
– Al-Bukhari no: 2840

Abu Ayyub Al-Ansari ra berkata, Rasulullah saw bersabda yang bermaksud:
Sesiapa yang berpuasa Ramadhan kemudian dia mengiringinya dengan enam hari dari bulan Syawal maka seperti ia berpuasa sepanjang tahun.”
– Muslim no: 1164

A. Hukumnya adalah sunat.
Berkata Imam An-Nawawi rh: “Hadis ini jelas menjadi dalil bagi mazhab Imam alSyafi‟e, Imam Ahmad, Daud dan ulama‟ yang sependapat dengan mereka bahawa disunatkan berpuasa enam hari (pada bulan Syawal).

B. Imam Malik dan Imam Abu Hanifah pula menganggap hukumnya makruh.
Sebabnya kerana bimbang orang ramai akan menyangka ia adalah sebahagian dari puasa Ramadhan (yang wajib hukumnya) padahal ia bukanlah dari puasa Ramadhan.” [Syarah Sahih Muslim 8/56]

Puasa sunat enam Syawal paling awal dimulakan pada 2 Syawal.
Ini kerana tarikh 1 Syawal adalah hari Eidil Fitri dan kita dilarang dari berpuasa pada hari tersebut.
Di dalam hadis ini Rasulullah saw menyatakan bahawa puasa enam hari selepas bulan Ramadhan akan diganjari pahala seolah-olah berpuasa selama setahun. Para ulama‟ menghuraikan rahsia di sebalik ganjaran tersebut, kerana setiap amalan kebaikan manusia akan diganjari sebanyak 10 kali ganda.

Puasa 30 hari di bulan Ramadhan diganjari sebanyak 300 hari, manakala puasa 6 hari di bulan Syawal pula diganjari dengan 60 hari. Jika dikira jumlahnya ialah 360 hari, ia hampir menyamai jumlah hari di dalam setahun sebanyak 360 hari.
Nabi saw melarang puasa pada hari (Eidil) Fitri dan (Eidil) Adha.”
– Al-Bukhari no: 1991

Syarat dan adab bagi puasa sunat enam Syawal adalah sama seperti puasa wajib pada bulan Ramadhan.

Persoalan yang menjadi perbincangan di kalangan para ulama ialah:

1. Adakah ia dilaksanakan secara berturut-turut selama enam hari atau secara terputus?

Ini kerana apabila Rasulullah menganjurkan puasa sunat enam hari ini, baginda menyebut bulan Syawal secara umum tanpa memberi ketentuan hari-harinya. Maka puasa enam tersebut boleh dilaksanakan pada mana-mana hari dalam bulan Syawal asalkan bukan pada 1 Syawal dan bukan sesudah berakhir bulan Syawal.

Dan bersegeralah kamu kepada (mengerjakan amal-amal yang baik untuk mendapat) keampunan dari Tuhan kamu, dan (ke arah mendapatkan) Syurga yang bidangnya seluas segala langit dan bumi, yang disediakan bagi orang-orang yang bertaqwa.”
– Surah Ali Imran:133

2. Melaksanakan Puasa Sunat Enam Syawal Sebelum Men-qadha Puasa Ramadan.

Wujud perbincangan di kalangan para ulama’, apakah dibolehkan berpuasa sunat enam Syawal jika seseorang itu memiliki hutang puasa Ramadan yang belum diqadhanya?
Perbincangan ini menghasilkan dua pendapat:

Pendapat Pertama:

Boleh melakukannya
Berdasarkan dalil bahawa Aisyah radhiallahu ‘anha pernah mengakhirkan hutang puasa Ramadan yang perlu diqadhanya hingga ke bulan Sya‟ban yang akan datang.

Aisyah ra berkata:
Maksudnya: “Aku memiliki hutang puasa bulan Ramadhan. Aku tidak mampu mengqadhanya kecuali pada bulan Sya‟ban.” Kerana sibuk (melayani) Rasulullah saw.
[Muslim no: 1146. Al-Bukhari, no: 1950]

Penjelasan “kerana sibuk melayani Rasulullah saw” ialah penjelasan salah seorang perawi hadis yang bernama Yahya bin Sa’id

Para ulama yang mengemukakan pendapat pertama berhujah, sudah tentu tidak mungkin isteri Rasulullah saw, yakni Aisyah ra, tidak melaksanakan puasa sunat enam Syawal.
Pasti beliau melaksanakannya dan tindakan beliau yang mengqadha puasa Ramadan pada bulan Sya‟ban menunjukkan dibolehkan berpuasa sunat enam Syawal sekali pun seseorang itu memiliki hutang puasa Ramadan.

Pendapat Kedua:

Tidak boleh melakukannya
Berdasarkan hadis yang menganjurkan puasa sunat enam Syawal itu sendiri yang telah dikemukakan di awal risalah ini.

Hadis tersebut berbunyi: “Sesiapa yang berpuasa Ramadan kemudian dia mengiringinya dengan enam hari dari bulan Syawal maka seperti ia berpuasa sepanjang tahun.”

Rasulullah saw mensyaratkan “berpuasa Ramadan” terlebih dahulu, kemudian barulah “mengiringinya dengan enam hari dari bulan Syawal”.
Ini menunjukkan puasa sunat enam Syawal hanya dilaksanakan sesudah seseorang itu menggenapkan puasa Ramadannya. Jika ada puasa Ramadan ditinggalkan, ia perlu diqadha terlebih dahulu. Kemudian barulah diiringi dengan puasa sunat enam Syawal.

Kerana ianya lebih menepati dalil puasa sunat enam Syawal itu sendiri. Selain dari itu, membayar hutang yang wajib hendaklah didahulukan dari memberi sedekah yang sunat. Ini disokong dengan ayat 133 surah Ali Imran yang dikemukakan sebelum ini, yang menganjurkan kita untuk menyegerakan amal kebajikan.
Sudah tentu amal yang wajib lebih perlu disegerakan daripada amal yang sunat.

Namun, sekiranya seorang itu tidak berkesempatan (disebabkan keuzuran) untuk melakukan qadha kemudian berpuasa enam dan dia berkeyakinan akan sempat mengqadhakannya sebelum Ramadan tahun berikutnya, maka pendapat yang pertama boleh diterima, berdasarkan apa yang dilakukan oleh Aisyah ra.

Menurut Imam An-Nawawi rh, Mazhab Malik, Abu Hanifah, Asy-Syafie, Ahmad dan jumhur salaf dan khalaf mengatakan:

Qadha puasa Ramadan bagi mereka yang berbuka kerana uzur seperti kedatangan haid dan musafir, maka kewajipan mengqadhanya adalah secara bertangguh (’ala at-tarakhi), tidak disyaratkan qadha terus apabila boleh melakukannya”.
-Syarah Sahih Muslim 8/22

Menurut Al-Khatib Asy-Syarbini:
“Sesiapa yang tertinggal puasa Ramadan, sunat dia mengqadhakannya secara berturut-turut dan makruh bagi orang yang ada qadha Ramadan melakukan puasa sunat”.
[Mughni Al-Muhtaj 2/181 cet, Darul Kutub al-Ilmiah, Beirut].


Baca Zikir Hasbi Rabbi Saat Hati Gundah Gulana, Keyakinan Makin Mantap Pada Allah

Setiap orang tentu memiliki masalah sendiri-sendiri yang terkadang membuat hati gelisah serta sedih. Di dalam Al Quran banyak terdapat ayat yang merupakan doa yang boleh diamalkan sebagai penenang hati.

Berikut ayat dalam Al Quran yang bisa diamalkan sebagai doa penenang hati:

“Zikir – Penenang Hati”

Hasbi Rabbi Jallallah
Ma Fi Qalbi Ghayrullah
Nur Muhammad Sallallah
Lailaha Illallah

Cukuplah Allah sebagai tuhan
Tiada yang lain dihatiku melainkan Allah
Nur iaitu cahaya Muhammad
Selawat dan salam ke atasnya
Dan tiada tuhan yang disembah melainkan Allah

KELEBIHAN ZIKIR HASBI RABBI

Saya post kan zikir yang sangat digemari dan zikir ini juga dapat memberi ketenangan dalam diri kita iaitu Hasbi Rabbi..

Kita wajib menanamkan sifat yakin terhadap Allah S.W.T.. Zikir ini dapat memantapkan lagi keyakinan kita pada Allah serta ingatan kita padaNYA..

Jika anda semua berasa rindu akan seseorang, lafazkanlah dan bacalah zikir ini supaya hati anda rasa tenang dan sentiasa ingat pada Allah dan gantikan lah rindu itu kepada rindu Yang Maha Esa lagi baik…

Jika anda dapat mengerti setiap ayat dalam zikir itu adalah lebih baik kerana setiap maksud di dalam zikir ini, sangat baik dan kita hanya berserah pada Allah… Sama-samalah kita mendengar dan sentiasa menjadikan zikir harian kita..

Satu dakwah yang cukup mudah untuk dapatkan pahala iaitu SHARE post ini… jika mereka yang lain baca anda dapat pahala, ada orang berubah kerana baca post yang anda share anda dapat pahala, Jika ada orang masuk islam kerana post yang anda share anda dapat pahala… pahala mudah di dapati tapi hati selalu berat untuk memilikinya…

Renungan :
Mencintai Allah, bermakrifat kepadaNya, selalu berzikir kepadaNya, mencari ketenangan denganNya, menenangkan hati di sisiNya, takut, berharap dan tawakkal hanya kepadaNya, dengan keyakinan bahawa Dialah Yang menguasai segala keinginan dan kemahuan hamba, itu semua adalah syurga dunia dan kenikmatan yang tidak dapat disamakan dengan kenikmatan lain. Dan itu adalah kesenangan dan kehidupan bagi mereka yang mencintai Allah.

Usik-Usik Hati Untuk Meyentuh Iman Demi Mengenali Hakikat Kehidupan. Alhamdulillah.

Sumber kredit: Mohd Ibrahim


“Kalau Dapat Undur Masa, Saya Nak Belajar ‘Betul-betul’ Baca Al-Quran”- Shamsul Ghau Ghau

Tatkala ditanya sama ada pernah atau tidak dia kesal dengan kehidupan sebelum ini? Agak lama Shamsul Ghau Ghau atau lebih mesra dipanggil Paksu terdiam.

Dengan menghela nafas panjang, dia menjawab, “Sebab itulah Allah sediakan pintu taubat. Allah cipta malaikat yang tak pernah buat dosa langsung, buat pahala je. Allah cipta syaitan/iblis, dia buat dosa sahaja, pahala langsung tak buat. Dan Allah cipta manusia, kadang-kadang dia buat dosa, kadang-kadang dia buat pahala.

“Ya, tentulah saya rasa kesal dengan kehidupan saya sebelum ini. Sebab kita nak sesuatu yang kekal abadi iaitu syurga Allah. Bila rasa kesal itu datang, saya akan solat, istighfar, bertaubat dan minta ampun pada Allah. Minta maaflah dengan Allah bersungguh-sungguh. Menangislah.”

JIKA DIBERI KESEMPATAN UNTUK MENGUBAH MASA LALU, APAKAH YANG PAKSU INGIN UBAH?

Kalaulah saya boleh mengubah masa pastinya saya akan belajar agama. Dulu tak de kelas tahfiz. Kalau ada pun sekolah pondok je. Lagi pun dahulu ibu bapa lebih tekankan tentang ilmu dunia. Saya ambil kata-kata Syamsul Yusof Haslam, dia pernah berkata, “Kalau masa boleh di ‘u-turn’ dia nak jadi imam. Kenapa nak jadi imam sebab bila jadi imam dia akan baca al-Quran. Bila baca al-Quran dia boleh hafal al-Quran dan lebih menjiwai al-Quran. Jadi andai dapat saya undurkan semula masa yang telah berlalu, saya nak belajar al-Quran secara detail. Saya nak belajar tentang al-Quran secara betul. Mungkin nama saya akan jadi Shamsul Azhar Al-Hafiz barangkali (sambil tersenyum).

PAKSU GEMAR ‘RIDE’ DENGAN MENAIKI MOTOSIKAL BERKUASA TINGGI BERSAMA RAKAN-RAKAN. ADAKAH IA JUGA MERUPAKAN SALAH SATU MEDIUM UNTUK PAKSU MENJALANKAN MISI DAKWAH?

Orang yang stres bila dia ‘ride’, dia akan rasa bebas. Bila lama-lama ia jadi hobi. Selalu orang pergi ‘ride’ biasa dipanggil ‘breakfast ride’ namun bila dah masuk bidang dakwah, tak kan  kita nak buat perkara yang sama. Maka daripada ‘breakfast ride’ kita tukar jadi ‘dhuha ride’. Memang kita nak sarapan tapi dalam masa yang sama kita buat solat dhuha. Bila kita hijrah, hobi ‘ride’ pun kita tukar ikut kesesuaian. Jadi kita ubah jadi ‘ride to masjid.’Kita didik masyarakat kita untuk baca doa sebelum mulakan perjalanan. Di kawasan tempat tinggal kami, ada komuniti bikers yang dikenali sebagai ‘Jemaah Bikers.’ Komuniti ini lebih kepada Islamik. Secara tidak langsung melalui program begini program dakwah dapat disampaikan secara mudah kerana sesungguhnya Islam itu mudah.

KISAH PENGHIJRAHAN

Saya khatam al-Quran masa umur 12 tahun tapi tak mampu nak bacanya depan Kaabah ketika menunaikan umrah pertama pada 2001. Saya rasa sebak sangat. Sedih hingga tidak mampu menahan air mata daripada mengalir. Saya fikirkan apa akan terjadi sekiranya saya mati nanti atau sekiranya ibu saya sakit, mampukah saya membacakan al-Quran buatnya?

Saya berpeluang menunaikan umrah pertama pada 2001 bersama rakan-rakan dan berdoa empat benda yang tak mungkin saya lupakan. Doa pertama saya nak kahwin, kemudian ada anak, ketiganya mahu ada rumah depan masjid dan keempat dibuka hati untuk mengaji serta mendekatkan diri dengan Allah SWT.

Alhamdulillah pada 2004 saya berkahwin dan dikurniakan anak setahun kemudiannya. Pada 2006 semasa beli rumah ditakdirkan lokasinya betul-betul depan masjid. Walaupun diberikan jalan namun disebabkan kesibukan kerja dan jadual harian, masa untuk ke masjid terbatas.

Setiap hari saya dengar rakaman surah Ar-Rahman yang dipasang di masjid sebelum masuknya waktu Maghrib sampai sudah menghafalnya serba sedikit tapi tak tahu maksudnya. Ditakdirkan pada satu hari saya pergi ke kedai buku dan semasa membelek buku tafsir al-Quran, bukaan saya betul-betul pada surah Ar-Rahman yang salah satu maksudnya berbunyi, ‘nikmat mana satu yang engkau dustakan. Ketika itu hati saya sebak dan teringat akan janji yang tidak dipenuhi untuk mengaji semula serta mendalami agama.

NASIHAT KEPADA GOLONGAN YANG INGIN  BERHIJRAH/BERUBAH?

Untuk berubah, penuhi tuntutan daripada Allah. Bagi wanita, tutup aurat sebaik yang mungkin. Yang kedua, pelajari ilmu, cari ilmu. Kita yang kena cari ilmu kerana ilmu tidak akan datang mencari kita. Carilah guru yang memang ada ilmu. Bergurulah dengan guru yang betul agar dapat membimbing kita ke jalan yang diredai.

BOLEH BERIKAN LIMA TIP BAGAIMANA UNTUK ISTIQAMAH SELEPAS MELAKUKAN PERUBAHAN DALAM KEHIDUPAN?

Lima tip yang saya pegang ialah:

1.Baca al-Quran dan fahami maknanya.

2.Lakukan solat malam.

3.Zikir jangan putus.

4.Berpuasa sunat

5. Berkawan dengan orang-orang soleh.

Bila kita amalkan lima perkara ini, in shaa Allah kita boleh istiqamah sampai bila-bila.


Lebih 150k ‘Shares’, Wanita Ini Dedah Cara Jadikan Pakaian Sentiasa Putih Bak Baju Jururawat

Sememangnya susah untuk kita kekalkan baju kita supaya sentiasa berwarna putih. Macam-macam cara digunakan untuk memastikan warna kekal namun tetap tak sama seperti asalnya.